ส่วนที่ 2 : การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว

( 1 ) ทุนจดทะเบียนและทุนชำระแล้วของ บริษัทฯ ณ 31 ธันวาคม 2563 เป็นดังนี้

  ------------------------------ ----------- ---------------- --------- ---------
  ทุนจดทะเบียน จำนวน                           692,007,545.25   บาท       

  ทุนที่เรียกชำระแล้ว จำนวน                       692,007,545.25   บาท       

  – แบ่งเป็นหุ้นสามัญ จำนวน                       2,768,030,181    หุ้น        

  – มูลค่าที่ตราไว้หุ้นละ                           0.25             บาท       
  ------------------------------ ----------- ---------------- --------- ---------

( 2 ) ลักษณะของหุ้นประเภทอื่นของบริษัทฯ ที่มีสิทธิหรือเงื่อนไขแตกต่างจากหุ้นสามัญ

– ไม่มี –

( 3 )
ลักษณะของโครงการออกหุ้นและเสนอขายหุ้นหรือหลักทรัพย์ที่แปลงสภาพให้กองทุนรวมเพื่อผู้ลงทุนซึ่งเป็นคนต่างด้าว
(Thai Trust Fund) หรือการออกตราสารแสดงสิทธิในผลตอบแทนที่เกิดจากหลักทรัพย์อ้างอิง
(NVDR) ที่มีหุ้นของบริษัทนั้นเป็นหลักทรัพย์อ้างอิงของบริษัทฯ

– ไม่มี –

(4 ) ลักษณะของหลักทรัพย์อื่นที่ไม่ใช่หุ้นสามัญ เช่น หุ้นกู้ ตั๋วเงิน
หลักทรัพย์แปลงสภาพหรือตราสารหนี้ของบริษัทฯ

–ไม่มี –

7.2 ผู้ถือหุ้น

(1) รายชื่อผู้ถือหุ้นใหญ่ : ณ วันที่ 31 ธันวาคม 2563

(ก) กลุ่มผู้ถือหุ้นที่ถือหุ้นสูงสุด 10 รายแรก

ที่มา : บริษัท ศูนย์รับฝากหลักทรัพย์ (ประเทศไทย) จำกัด

(ข) กลุ่มผู้ถือหุ้นรายใหญ่ที่โดยพฤติการณ์มีอิทธิพลต่อการกำหนดนโยบาย การจัดการ
หรือการดำเนินงานของบริษัทอย่างมีนัยสำคัญ (เช่น
มีการส่งบุคคลเข้าเป็นกรรมการที่มีอำนาจจัดการ (Authorized Director))

- ไม่มี -

(2) รายชื่อผู้ถือหุ้น กลุ่มทีปกรสุขเกษม และบริษัท ทีปกรโฮลดิ้ง จำกัด ณ วันที่ 31ธันวาคม 2563
ดังต่อไปนี้

  -------------------------- ---------------------------- --------------- ------------------
  ลำดับที่                      รายชื่อ                        จำนวน(หุ้น)       สัดส่วนการถือหุ้น(%)

  1.                         บริษัท ทีปกรโฮลดิ้ง จำกัด^(/1)     1,174,026,828   42.414

  2.                         นายประทีป ทีปกรสุขเกษม *        177,871,376     6.426

  3.                         นายอาทิตย์ ทีปกรสุขเกษม *        25,533,503      0.922

  4.                         นางชลธิชา ทีปกรสุขเกษม *        25,890,278      0.935

  5.                         นายรังสี ทีปกรสุขเกษม *          673,480         0.024

  กลุ่มทีปกรสุขเกษมถือหุ้นในบริษัทฯ                                1,403,995,465   50.721
  รวมทั้งสิ้น                                                                 
  -------------------------- ---------------------------- --------------- ------------------

* ถือหุ้นในนาม บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก

/1 - บริษัท ทีปกรโฮลดิ้ง จำกัด ถือหุ้นโดยบุคคล ณ วันที่ 31 ธันวาคม 2563 ดังต่อไปนี้

(3) ข้อตกลงระหว่างกันของกลุ่มผู้ถือหุ้นรายใหญ่ (Shareholding Agreement)
เกี่ยวกับเรื่องผลกระทบของการออกหลักทรัพย์และเสนอขายหลักทรัพย์
หรือการบริหารงานของบริษัทฯ โดยที่ข้อตกลงดังกล่าวมีบริษัทฯ ร่วมลงนามด้วย

– ไม่มี –

7.3 การออกหลักทรัพย์อื่น

– ไม่มี –

7.4 นโยบายการจ่ายเงินปันผล

นโยบายการจ่ายเงินปันผลของบริษัท ผลิตภัณฑ์คอนกรีตชลบุรี จำกัด (มหาชน)

ในปี 2563 บริษัทฯ มีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 40
ของกำไรสุทธิ(งบเฉพาะกิจการ)หลังหักสำรองตามกฎหมายและสำรองอื่น ๆ (ถ้ามี)
โดยคณะกรรมการบริษัทจะนำเสนอผู้ถือหุ้นโดยพิจารณาจากความเหมาะสมตามผลประกอบการและความเพียงพอของกระแสเงินสดในกิจการ
ทั้งนี้ การจ่ายเงินปันผลประจำปีแต่ละคราวต้องผ่านการอนุมัติจากที่ประชุมสามัญผู้ถือหุ้น

นโยบายการจ่ายเงินปันผลของบริษัทย่อย

  ในปี 2563 บริษัท ชลบุรีกันยง จำกัด บริษัท ตะวันออกการขนส่ง จำกัด บริษัท
  ชลประทีปสินทรัพย์ จำกัด และบริษัท สมาร์ทคอนกรีต จำกัด (มหาชน)
  จะพิจารณานโยบายการจ่ายปันผลตามที่คณะกรรมการบริษัทนั้น ๆ นำเสนอ
  โดยพิจารณาจากความเหมาะสมตามผลประกอบการของแต่ละบริษัท

ข้อมูลการจ่ายเงินปันผลย้อนหลัง 5 ปี

  ------------------------------------ --------- --------- ----------- ------------- -----------
  ปี                                    2559      2560      2561        2562          2563^(/2)

  อัตรากำไรสุทธิต่อหุ้น (บาท/หุ้น)             0.0189    0.0186    0.0010      0.0150        0.0281

  อัตรากำไรสุทธิต่อหุ้นหลังหักสำรองตามกฎหมาย   0.0179    0.0177    0.0009      0.0164        0.0266
  (บาท/หุ้น)                                                                           

  อัตราปันผลต่อหุ้น (บาท/หุ้น)                0.0220    0.0000    0.0100      0.0000^(/3)   0.0300

  อัตราการจ่ายปันผลต่อกำไรสุทธิ^(/1) (%)     122.84%   0.00%     1,093.65%   0.00%         112.71%
  ------------------------------------ --------- --------- ----------- ------------- -----------

หมายเหตุ: /1
คำนวณอัตราการจ่ายปันผลจากกำไรสุทธิ(งบเฉพาะกิจการ)หลังหักสำรองตามกฎหมาย
เพื่อประโยชน์ในการแสดงข้อมูลเปรียบเทียบกับนโยบายการจ่ายเงินปันผลของบริษัทฯ

/2 คำนวณด้วยจำนวนหุ้นสามัญที่ออกและชำระแล้ว ณ สิ้นปีของแต่ละปี (31 ธ.ค. 2563 เท่ากับ
2,768,030,181 หุ้น)

/3 คณะกรรมการบริษัทพิจารณาให้เปลี่ยนแปลงการจ่ายปันผลประจำปี 2562
เป็นการจ่ายปันผลระหว่างกาลครั้งที่ 1/2563 แทนในอัตรา 0.01 บาทต่อหุ้นเท่าเดิม
เนื่องจากข้อจำกัดในการจัดประชุมสามัญผู้ถือหุ้นประจำปี 2563
จากผลของมาตรการภาครัฐในการรับมือปัญหาการระบาดของโรคระบาด COVID-19 ในขณะนั้น

8. โครงสร้างการจัดการ

8.1 คณะกรรมการบริษัท มี 2 ชุด คือ กรรมการบริษัท และกรรมการตรวจสอบ

รายชื่อคณะกรรมการบริษัท (ข้อมูลกรรมการปรากฏตามเอกสารแนบ 1)

  ------------------ ------------------------------------- --------------------- -----------------
  รายชื่อกรรมการ       ตำแหน่ง                                การประชุมคณะกรรมการปี   
                                                           2563 (ครั้ง)            

                                                           จำนวนครั้งที่จัด           จำนวนครั้งที่เข้าร่วม

  นายประทีป           ประธานกรรมการ                         5                     5
  ทีปกรสุขเกษม                                                                     

  นายอาทิตย์           กรรมการ                               5                     5
  ทีปกรสุขเกษม                                                                     

  นางชลธิชา           กรรมการ                               5                     5
  ทีปกรสุขเกษม                                                                     

  นายดาวฤทธิ์ ทองนิ่ม    กรรมการ                               5                     5

  นายสมาน เชื้อจีน      กรรมการ                               5                     5

  นายชาตรี ตันติยวรงค์   ประธานคณะกรรมการตรวจสอบ/กรรมการอิสระ   5                     5

  นายปรีชา รัทยานนท์    กรรมการตรวจสอบ/กรรมการอิสระ            5                     5

  นางสาวสุธีรา         กรรมการตรวจสอบ/กรรมการอิสระ            5                     5
  ลาภสมบุญกมล                                                                     
  ------------------ ------------------------------------- --------------------- -----------------

รายชื่อคณะกรรมการอิสระและกรรมการตรวจสอบ

  ------------------ ------------------------------------- --------------------- -----------------
  รายชื่อกรรมการ       ตำแหน่ง                                การประชุมคณะกรรมการปี   
                                                           2563 (ครั้ง)            

                                                           จำนวนครั้งที่จัด           จำนวนครั้งที่เข้าร่วม

  นายชาตรี ตันติยวรงค์   ประธานคณะกรรมการตรวจสอบ/กรรมการอิสระ   4                     4

  นายปรีชา รัทยานนท์    กรรมการตรวจสอบ/กรรมการอิสระ            4                     4

  นางสาวสุธีรา         กรรมการตรวจสอบ/กรรมการอิสระ            4                     4
  ลาภสมบุญกมล                                                                     
  ------------------ ------------------------------------- --------------------- -----------------

8.2 ผู้บริหาร (ข้อมูลผู้บริหารปรากฏตามเอกสารแนบ 1)

ณ วันที่ 31 ธันวาคม 2563 บริษัทฯมีผู้บริหารจำนวน 7 ท่าน ดังนี้

ผู้รับผิดชอบสูงสุดในสานงานบัญชีและการเงิน คือ นายไพชยนต์ แก้วมงคล

ผู้ควบคุมดูแลการทำบัญชี คือ นายไพชยนต์ แก้วมงคล

โดยข้อมูลของผู้รับผิดชอบสูงสุดในสานงานบัญชีและการเงิน และผู้ควบคุมดูแลการทำบัญชี
ปรากฎตามเอกสารแนบ 1

8.3 คณะกรรมการผู้บริหาร ( Executive Committee)(ข้อมูลผู้บริหารปรากฏตามเอกสารแนบ
1)

ณ วันที่ 31 ธันวาคม 2563 บริษัทฯมีคณะกรรมการบริหารจำนวน 7 ท่าน ดังนี้

โครงสร้างการบริหารจัดการของบริษัท ณ วันที่ 31 ธันวาคม 2563

หมายเหตุ : ส่วนตรวจสอบภายใน ทำหน้าที่และปฏิบัติงานโดยบริษัท สมาร์ท คอนซัลติ้ง แอลด์
เซอร์วิสเซส จำกัด

8.4 เลขานุการบริษัท (ข้อมูลเลขานุการบริษัทปรากฏตามเอกสารแนบ 1)

พระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ.2551 มาตรา 89/15
กำหนดให้คณะกรรมการต้องจัดให้มีเลขานุการบริษัทรับผิดชอบดำเนินการในนามบริษัทหรือคณะกรรมการ
ดังนั้นในการประชุมคณะกรรมการบริษัทครั้งที่
4/2551คณะกรรมการจึงได้มีมติแต่งตั้งให้นางสาววธูสิริ สกุลกิตติวัฒน์
ทำหน้าที่ในตำแหน่งเลขานุการบริษัท โดยมีผลตั้งแต่เมื่อวันที่ 13 สิงหาคม 2551 เป็นต้นไป

8.5 ค่าตอบแทนกรรมการและผู้บริหาร

(1) ค่าตอบแทนที่เป็นตัวเงิน

ค่าตอบแทนกรรมการ ประกอบด้วยเบี้ยประชุม ดังนี้

  --------------- ------------------------------------ ---------------------- ---------------- ---------
  รายชื่อกรรมการ    ตำแหน่ง                               ค่าตอบแทนกรรมการ(บาท)                    

                                                       กรรมการบริษัท            กรรมการตรวจสอบ   รวม

  นายประทีป        ประธานกรรมการ                        150,000                -                150,000
  ทีปกรสุขเกษม                                                                                   

  นายอาทิตย์        กรรมการ                              100,000                -                100,000
  ทีปกรสุขเกษม                                                                                   

  นางชลธิชา        กรรมการ                              100,000                -                100,000
  ทีปกรสุขเกษม                                                                                   

  นายดาวฤทธิ์ ทองนิ่ม กรรมการ                              100,000                -                100,000

  นายสมาน เชื้อจีน   กรรมการ                              100,000                -                100,000

  นายชาตรี         ประธานกรรมการตรวจสอบและกรรมการอิสระ   100,000                100,000          200,000
  ตันติยวรงค์                                                                                     

  นายปรีชา รัทยานนท์ กรรมการอิสระและกรรมการตรวจสอบ         100,000                80,000           180,000

  นางสาวสุธีรา      กรรมการอิสระและกรรมการตรวจสอบ         100,000                80,000           180,000
  ลาภสมบุญกมล                                                                                   
  --------------- ------------------------------------ ---------------------- ---------------- ---------

ค่าตอบแทนผู้บริหาร : ในปี 2563 บริษัทได้จ่ายค่าตอบแทน ประกอบด้วย
ค่าตอบแทนเงินเดือนและโบนัส ให้กับผู้บริหารจำนวน 7 ราย รวมทั้งสิ้น 17,630,116 บาท

(2) ค่าตอบแทนอื่น

ค่าตอบแทนอื่นของกรรมการ

-ไม่มี-

ค่าตอบแทนอื่นของผู้บริหาร

- เงินกองทุนสำรองเลี้ยงชีพ

บริษัทได้จัดให้มีกองทุนสำรองเลี้ยงชีพโดยบริษัทได้สมทบในอัตราส่วนร้อยละ 2 ของเงินเดือน
โดยในปี 2563 บริษัทได้จ่ายเงินสมทบกองทุนสำรองเลี้ยงชีพสำหรับผู้บริหารจำนวน 4 ราย
จำนวนเงิน 157,938.08 บาท

8.5 บุคลากร

บริษัทมีพนักงานทั้งหมด 1,017 คน โดยในปี 2563 บริษัทจ่ายผลตอบแทนให้แก่พนักงานจำนวนทั้งสิ้น
216,237,391.10 บาท ซึ่งผลตอบแทนได้แก่ เงินเดือน ค่าล่วงเวลา เงินช่วยเหลือค่าครองชีพ
เงินโบนัสเงินช่วยเหลือพิเศษ และเงินสมทบกองทุนสำรองเลี้ยงชีพ เป็นต้น
นอกจากนี้บริษัทย่อยได้จ่ายค่าตอบแทนให้แก่พนักงานในลักษณะเดียวกันกับบริษัทรวม
101,119,967.27 บาท

จำนวนพนักงาน และผลตอบแทน

+---------------+-------+-------+--------+--------+--------+--------+
| ปี 2563        | บริษัทฯ | บจก   | บจก.ตะ | บจก.ช  | บมจ    | บ      |
|               |       | .ชลบุรี | วันออกก | ลประทีป | .สมาร์ท | จก.ซีซีพี |
|               |       |       | ารขนส่ง | สินทรัพย์ | คอนกรีต | เพว    |
|               |       | กันยง  |        |        |        | ิ่งสโตนส์ |
+===============+=======+=======+========+========+========+========+
| พนักงานปฏิบัต    | 870   | 77    | -      | -      | 16     | 53     |
| ิการ/บริการ(คน) |       |       |        |        |        |        |
+---------------+-------+-------+--------+--------+--------+--------+
| พน            | 27    | 10    | -      | 1      | 8      | 2      |
| ักงานบริหาร(คน) |       |       |        |        |        |        |
+---------------+-------+-------+--------+--------+--------+--------+
| พนักงานในส     | 120   | 42    | -      | -      | 149    | 13     |
| ำนักงานใหญ่(คน) |       |       |        |        |        |        |
+---------------+-------+-------+--------+--------+--------+--------+
| รวม(คน)       | 1,017 | 129   | -      | 1      | 173    | 68     |
+---------------+-------+-------+--------+--------+--------+--------+
| ค             | 216,  | 31,   | -      | 400,   | 5      | 1      |
| ่าตอบแทนพนักงาน | 237,3 | 503,7 |        | 000.00 | 3,852, | 5,363, |
| (บาท)         | 91.10 | 14.34 |        |        | 783.02 | 469.91 |
+---------------+-------+-------+--------+--------+--------+--------+

การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

- ไม่มี –

ข้อพิพาทด้านแรงงานที่สำคัญในระยะ 3 ปีที่ผ่านมา

- ไม่มี -

นโยบายในการพัฒนาพนักงาน

บริษัทฯตระหนักถึงความสำคัญของบุคลากรภายในองค์การอันเป็นปัจจัยสำคัญที่ส่งเสริมให้องค์กรดำเนินงานอย่างมีประสิทธิภาพสูงสุด
โดยบริษัทฯมุ่งเน้นที่จะพัฒนาและยกระดับการฝีมือแรงงานของบุคลากรในองค์กรให้มีมาตรฐานสอดคล้อง
และทัดเทียมกับกลุ่มเศรษฐกิจอาเซียนที่กำลังเกิดขึ้น รวมถึงเพิ่มพูนทักษะ
ความรู้เกี่ยวกับเทคโนโลยีที่ใช้ในการทำงานต่างๆ ตลอดเวลา
บริษัทฯจึงได้จัดให้มีการฝึกอบรมพัฒนาทักษะความรู้ต่างๆ ให้กับบุคลากรอย่างต่อเนื่อง
นอกจากนี้ยังมีการสร้างวัฒนธรรมแห่งการเรียนรู้ (Learning Organization)
ให้เกิดขึ้นภายในองค์กร เพื่อทำให้องค์กรและบุคลากรมีกระบวนการทำงานที่มีประสิทธิภาพ
และประสิทธิผลเพิ่มมากยิ่งขึ้น โดยมีการเชื่อมโยงรูปแบบของการทำงานเป็นทีม
สร้างกระบวนการเรียนรู้ และความเข้าใจเพื่อเตรียมรับการเปลี่ยนแปลง
พร้อมทั้งเปิดโอกาสให้ทีมงานกล้าคิด กล้าตัดสินใจ
อันเป็นการส่งเสริมให้เกิดบรรยากาศของการคิดริเริ่ม(Initiative) และการสร้างนวัตกรรม
(Innovation) ใหม่ๆ ให้เกิดขึ้นแก่องค์กร ส่งผลให้องค์กรเกิดความยั่งยืน และแข็งแกร่ง
เป็นผู้นำในด้านผลิตภัณฑ์คอนกรีตผสมเสร็จและคอนกรีตสำเร็จรูป
พร้อมเผชิญกับสภาวะการแข่งขันต่อไป

9. การกำกับดูแลกิจการ:

ตลอดการดำเนินงานที่ผ่านมา บริษัทฯ ตระหนักถึงความรับผิดชอบที่มีต่อผู้มีส่วนได้เสียทุกฝ่าย
โดยคณะผู้บริหารและเจ้าหน้าที่ทุกฝ่ายได้ปฏิบัติตามระเบียบข้อบังคับของบริษัท
ตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์
อย่างเคร่งครัด อีกทั้ง คณะกรรมการบริษัทฯ ได้จัดทำนโยบายการปฏิบัติตามข้อพึงปฏิบัติที่ดี (Code
of Best Practice) ตามแนวทางของตลาดหลักทรัพย์แห่งประเทศไทย
เพื่อเป็นกรอบกำหนดแนวทางบริหารงานของบริษัทฯ สำคัญอีกประการหนึ่ง
ที่จะนำมาซึ่งการบริหารงานที่โปร่งใส เปิดเผย และตรวจสอบได้ของคณะกรรมการ
อันเป็นหลักประกันที่สร้างความเชื่อมั่นแก่ผู้มีส่วนได้เสียทุกฝ่ายว่า ภารกิจของบริษัทฯ
จะสามารถดำเนินไปอย่างมีประสิทธิภาพ บรรลุวัตถุประสงค์ อยู่ในแนวทางที่ผู้ถือหุ้นเห็นชอบ
และถูกต้องตามกฎหมาย โดยมีรายละเอียดดังนี้

9.1 นโยบายเกี่ยวกับการกำกับดูแล

คณะกรรมการบริษัทคำนึงถึงความสำคัญของนโยบายเกี่ยวกับการกำกับดูแลกิจการที่ดีโดยกำหนดเป็นนโยบายเพื่อให้การดำเนินธุรกิจของบริษัทฯ
เป็นไปอย่างโปร่งใสสามารถตรวจสอบได้ และเพิ่มความเชื่อมั่นให้แก่ผู้ลงทุน บริษัทฯ
จะเปิดเผยข้อมูลให้กับสาธารณะและผู้ถือหุ้นอย่างสม่ำเสมอ นอกจากนี้บริษัทฯ
ยังให้ความสำคัญต่อระบบการควบคุมและการตรวจสอบภายใน ส่วนการบริหารความเสี่ยง บริษัทฯ
ควบคุมและบริหารความเสี่ยงอย่างใกล้ชิด
รวมถึงกำกับดูแลให้มีการปฏิบัติตามนโยบายเรื่องจริยธรรมในการดำเนินธุรกิจ
โดยดำรงไว้ซึ่งความเป็นธรรมต่อคู่ค้า ผู้ถือหุ้น และผู้มีส่วนได้เสียทุกๆ กลุ่ม

สิทธิของผู้ถือหุ้น

บริษัทฯ จะให้ความสำคัญกับสิทธิของผู้ถือหุ้นทุกๆ ท่านให้เป็นไปอย่างเท่าเทียม เช่น
การแจ้งความคืบหน้าของการดำเนินงานให้ผู้ถือหุ้นทราบโดยตรงหรือผ่านทางตลาดหลักทรัพย์แห่งประเทศไทยอย่างสม่ำเสมอ
การจัดส่งหนังสือเชิญประชุมและข้อมูลประกอบการประชุมวาระต่างๆ
ให้ผู้ถือหุ้นทราบล่วงหน้าก่อนวันประชุม 7 วัน หรือ 14 วัน
ตามที่กฎหมายหรือระเบียบกฎเกณฑ์ที่เกี่ยวข้อง
การกำหนดให้มีความเห็นของคณะกรรมการประกอบในแต่ละวาระและการกำหนดให้จดบันทึกการประชุมอย่างถูกต้องและครบถ้วน
เพื่อให้ผู้ถือหุ้นสามารถตรวจสอบได้ นอกจากนี้ บริษัทฯ จะจัดให้กรรมการอิสระอย่างน้อย 1 ท่าน
เป็นผู้รับมอบฉันทะในการประชุมผู้ถือหุ้น ซึ่งตามปกติ บริษัทฯ จะจัดประชุมสามัญผู้ถือหุ้นอย่างน้อยปีละ
1 ครั้ง แต่หากมีวาระที่สำคัญที่ต้องให้ที่ประชุมผู้ถือหุ้นพิจารณา บริษัทฯ
จะดำเนินการเรียกประชุมวิสามัญผู้ถือหุ้นเพื่อพิจารณาอนุมัติต่อไป

สิทธิของผู้มีส่วนได้เสีย

บริษัทฯ ได้ให้ความสำคัญ ต่อสิทธิของผู้มีส่วนได้เสียทุกกลุ่ม โดยมีรายละเอียดที่สรุปได้ ดังนี้

- ปฏิบัติต่อพนักงานอย่างเป็นธรรม ไม่มีการกีดกันทางเพศของกรรมการ
ผู้บริหารรวมถึงพนักงานและให้ผลตอบแทน
สวัสดิการที่เหมาะสมสอดคล้องกับผลการดำเนินงานรวมถึงการพัฒนาให้พนักงานมีศักยภาพ
และทักษะเหมาะสมกับงานที่รับผิดชอบ

- การซื้อสินค้าและบริการจากคู่ค้าเป็นไปตามเงื่อนไขทางการค้า รวมถึงปฏิบัติตามสัญญาต่อคู่ค้า

- ปฏิบัติตามข้อตกลงและเงื่อนไขการกู้ยืมเงิน

- การเอาใจใส่และรับผิดชอบต่อลูกค้า
ทั้งในด้านคุณภาพของผลิตภัณฑ์และการให้บริการหลังการขายที่ดี การรักษาความลับของลูกค้า
และการจัดบุคคลากรรับข้อร้องเรียนจากลูกค้า

- การไม่ล่วงละเมิดทรัพย์สินทางปัญญาหรือลิขสิทธิ์ การประพฤติตามกติกา
และการหลีกเลี่ยงวิธีการทุจริตเพื่อทำลายคู่แข่ง

- การรับผิดชอบต่อสภาพแวดล้อมของชุมชน และสังคม
รวมถึงความรับผิดชอบในการใช้ทรัพยากรอย่างคุ้มค่าและมีประสิทธิภาพ\

- การกำหนดให้มีนโยบายและแนวปฏิบัติในการต่อต้านการทุจริตคอร์รัปชั่นของบริษัท
โดยได้เผยแพร่ให้พนักงานรับทราบ และปฏิบัติตาม ทั้งนี้คณะกรรมการของบริษัทฯ
มีความตั้งใจที่จะนำบริษัทฯ
ร่วมประกาศเจตนารมณ์เป็นแนวร่วมขององค์กรเอกชนต่อต้านการทุจริตคอร์รัปชั่น ในโอกาสต่อไป

-   คณะกรรมการ
    กำหนดให้มีช่องทางการแจ้งข้อมูลเบาะแสจากบุคคลภายในและภายนอกองค์กรโดยมีช่องทางการสื่อสารผ่าน
    Email : vathusiri@ccp.co.th
    โดยในลำดับแรกกำหนดให้กรรมการอิสระและกรรมการตรวจสอบเป็นผู้พิจารณาเรื่องที่ได้รับการร้องเรียน
    และนำเสนอที่ประชุมคณะกรรมการบริษัทเพื่อพิจารณาต่อไป
    ทั้งนี้นโยบายดังกล่าวได้ให้ความสำคัญกับการคุ้มครองผู้ให้ข้อมูลหรือผู้ให้เบาะแส

-   

การประชุมผู้ถือหุ้น

บริษัทฯ มีนโยบายส่งเสริมให้กรรมการทุกท่านเข้าร่วมประชุมในการประชุมผู้ถือหุ้น
และขอรับรองว่าประธานในที่ประชุมจะเปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัทฯ
โดยจะกำหนดเวลาในการประชุมให้ผู้ถือหุ้นได้มีโอกาสสอบถามหรือแสดงความเห็นและข้อเสนอแนะต่างๆ
ได้อย่างเต็มที่รวมทั้งจะจัดข้อมูลให้เพียงพอในการพิจารณา
นอกจากนี้จัดเตรียมหนังสือมอบฉันทะสำหรับผู้ถือหุ้นที่ไม่สามารถเข้าร่วมประชุมได้
และในระหว่างการดำเนินการประชุมได้จัดให้มีผู้ตรวจสอบการนับคะแนนเสียง
รวมถึงมีการจัดเตรียมสถานที่ และอำนวยความสะดวกในการเดินทางเพื่อร่วมประชุม โดยในปี
2563 บริษัทฯ มีการจัดประชุมผู้ถือหุ้น 1 ครั้ง คือ การประชุมสามัญประจำปีเมื่อวันที่ 30 มิถุนายน
2563
และได้จัดทำบันทึกสรุปผลมติของการประชุมแจ้งให้ผู้ถือหุ้นได้ทราบในวันเดียวกันหรืออย่างช้าสุดในวันทำการถัดไป

ภาวะผู้นำ และวิสัยทัศน์

คณะกรรมการบริษัท
มีบทบาทสำคัญในการทำหน้าที่เพื่อให้เป็นไปตามมาตรฐานการกำกับดูแลกิจการที่ดีในเรื่องต่อไปนี้

- การกำหนดวิสัยทัศน์ ภารกิจ กลยุทธ์ เป้าหมาย
แผนธุรกิจและงบประมาณของบริษัทฯเป็นประจำทุกปีและมีการพิจารณาทบทวนอย่างสม่ำเสมอเพื่อให้มีความเหมาะสมพร้อมรองรับกับสภาพของการแข่งขัน

- การกำกับดูแล
และติดตามผลการปฏิบัติของฝ่ายบริหารของบริษัทและบริษัทย่อยอย่างสม่ำเสมอให้เป็นไปตามแผนงาน
เพื่อให้บรรลุเป้าหมายที่วางไว้ เพื่อประโยชน์สูงสุดของผู้ถือหุ้นทุกราย
รวมถึงกำกับดูแลให้มีการปฏิบัติอย่างเคร่งครัดตามหลักจริยธรรมทางธุรกิจของบริษัท
บริหารจัดการกระบวนการผลิตสินค้าและให้บริการด้วยความรับผิดชอบต่อสังคม ชุมชนและสิ่งแวดล้อม

-
การกำกับดูแลให้มีการจัดทำรายงานทางการเงินรวมถึงรายงานที่เกี่ยวข้องอย่างถูกต้องตามมาตรฐานรายงานทางการเงินที่เป็นสากลรวมถึงรวมถึงการเปิดเผยข้อมูลและปฏิบัติตามข้อกำหนด
หลักเกณฑ์ของหน่วยงานกำกับดูแล โดยได้แต่งตั้ง บริษัท เอ็ม อาร์ แอนด์ แอสโซซิเอท จำกัด
เพื่อทำหน้าที่เป็นผู้สอบบัญชีของบริษัทฯ

- การกำกับดูแลให้มีมาตรการบริหารความเสี่ยงให้มีความเหมาะสมทั่วทั้งองค์กร เพื่อให้บริษัทฯ
ได้รับประโยชน์สูงสุด รวมถึงการกำกับดูแลให้มีระบบการควบคุมภายในที่มีประสิทธิภาพ
อย่างเหมาะสมและเพียงพอ
มีการติดตามประเมินผลและตรวจสอบการปฏิบัติตามระบบการควบคุมภายในอย่างสม่ำเสมอโดยผู้ตรวจสอบภายในที่มีความเชี่ยวชาญและมีความเป็นอิสระโดยได้แต่งตั้ง
บริษัท สมาร์ทคอนซัลติ้ง แอนด์ เซอร์วิสเซส จำกัด เพื่อทำหน้าที่เป็นผู้ตรวจสอบภายในของบริษัทฯ

ความขัดแย้งทางผลประโยชน์

เพื่อป้องกันความขัดแย้งทางผลประโยชน์ คณะกรรมการได้ดูแลอย่างรอบคอบ
โดยการกำหนดนโยบาย และวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตนดังนี้

  - รายการที่อาจขัดแย้งทางผลประโยชน์

  จะต้องผ่านการเห็นชอบจากคณะกรรมการบริษัทฯ
  โดยคณะกรรมการตรวจสอบจะต้องเห็นชอบด้วยกับรายการระหว่างกันนั้น ทั้งนี้
  การอนุมัติการทำรายการระหว่างกันจะคำนึงถึงประโยชน์สูงสุดของบริษัทฯ ความยุติธรรม
  ความสมเหตุสมผลของรายการ และราคาตลาด นอกจากนี้
  ผู้มีส่วนได้ส่วนเสียหรืออาจมีความขัดแย้งทางผลประโยชน์ในรายการระหว่างกัน
  จะไม่มีอำนาจอนุมัติรายการระหว่างกันในลักษณะดังกล่าวได้
  ทั้งนี้เพื่อความเป็นธรรมและเพื่อผลประโยชน์สูงสุดของบริษัทฯ
  ซึ่งหากเป็นรายการระหว่างกันที่เข้าข่ายตามข้อบังคับ ประกาศ คำสั่ง ข้อกำหนด
  หรือกฎของตลาดหลักทรัพย์แห่งประเทศไทย บริษัทฯ
  จะปฏิบัติตามข้อกำหนดของตลาดหลักทรัพย์แห่งประเทศไทย

  - การดูแลการใช้ข้อมูลภายใน

  บริษัทฯ มีนโยบาย และถือปฏิบัติโดยเคร่งครัดในการจัดการข้อมูลภายใน
  โดยจัดให้รับทราบเฉพาะผู้ที่เกี่ยวข้องเท่านั้น
  การรายงานหรือเผยแพร่ข้อมูลภายในจะสามารถทำได้เฉพาะบุคคลที่ได้รับมอบหมายเท่านั้น

  โดยทั้งนี้ กรรมการและผู้บริหารของบริษัทฯ
  ทุกท่านทราบถึงภาระหน้าที่และความรับผิดชอบต่อข้อมูลภายในที่จะไม่นำมาใช้เพื่อประโยชน์ส่วนตน
  รวมทั้งเพื่อการซื้อขายหลักทรัพย์ โดยบริษัทฯ
  ได้กำหนดบทลงโทษทางวินัยไว้หากมีใครฝ่าฝืนหรือไม่ปฏิบัติตามและบริษัทฯ
  กำหนดให้ผู้บริหารรายงานการเปลี่ยนแปลงการถือหลักทรัพย์ ต่อสำนักงาน ก.ล.ต. ตามมาตรา
  59 แห่งพระราชบัญญัติหลักทรัพย์และตลาดหลักทรัพย์ พ.ศ.2535

จริยธรรมธุรกิจ

ในปี 2563 คณะกรรมการบริษัทฯ
ได้มอบหมายให้คณะกรรมการตรวจสอบพิจารณาทบทวนคู่มือจริยธรรมธุรกิจและข้อพึงปฏิบัติของกรรมการ
ผู้บริหารและพนักงานของบริษัทฯ
โดยคู่มือจริยธรรมธุรกิจได้รับการอนุมัติจากที่ประชุมคณะกรรมการบริษัทแล้ว มีการประกาศ เพื่อให้
ผู้เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ ด้วยความซื่อสัตย์สุจริต
เที่ยงธรรม และรับผิดชอบต่อผู้ถือหุ้น และผู้มีส่วนได้เสียที่เกี่ยวข้องทุกฝ่าย ดังนี้

คู่มือจริยธรรมธุรกิจ

Codes of Conduct

บริษัท ผลิตภัณฑ์คอนกรีตชลบุรี จำกัด (มหาชน)

บทนำ

การดำเนินงานด้วยความตั้งใจ มุ่งมั่นในการดำเนินธุรกิจ การพัฒนาสินค้าและการให้บริการ
ตลอดจนการยึดถือจริยธรรมในการดำเนินธุรกิจมาโดยตลอดของบริษัท ผลิตภัณฑ์คอนกรีตชลบุรี
จำกัด(มหาชน) ส่งผลให้ธุรกิจเติบโตมาอย่างต่อเนื่อง

ทั้งนี้เพื่อให้ คณะกรรมการบริษัท ผู้บริหารและพนักงานปฏิบัติงานได้อย่างมีคุณภาพ มีมาตรฐาน
และมีคุณธรรม บริษัทฯ จึงได้จัดทำ คู่มือจริยธรรมธุรกิจและข้อพึงปฏิบัติในการทำงาน
ขึ้นเพื่อให้คณะกรรมการบริษัท ผู้บริหารและพนักงาน
ยึดถือเป็นแนวทางปฏิบัติในการดำเนินกิจการด้วยความซื่อสัตย์สุจริต
โดยถือประโยชน์ของลูกค้าเป็นที่ตั้งอันจะนำไปสู่องค์กรที่มีระบบการกำกับดูแลกิจการที่ดี

บริษัท ฯ มีความปรารถนาเป็นอย่างยิ่งที่จะให้คณะกรรมการ
ผู้บริหารและพนักงานใช้หลักจริยธรรมตามคู่มือนี้เพื่อเป็นหลักในปฏิบัติงานต่อไป

ส่วนที่ 1

วิสัยทัศน์และพันธกิจขององค์กร

วิสัยทัศน์ (Vision)

ผู้นำในการผลิตและจำหน่ายผลิตภัณฑ์คอนกรีตในระดับประเทศและระดับสากล

พันธกิจ (Mission)

พัฒนาและสร้างสรรค์ผลิตภัณฑ์รูปแบบใหม่ๆ
อย่างต่อเนื่องเพื่อให้ทันต่อความต้องการของลูกค้าที่เปลี่ยนไป

กลยุทธ์ในการดำเนินธุรกิจ (Strategy)

พัฒนาและคิดค้นนวัตกรรมใหม่ของวัสดุก่อสร้างทุกชนิดไปพร้อมกับการขนส่งที่ถูกต้อง รวดเร็ว
เพื่อให้ลูกค้าเกิดความพอใจสูงสุด

-   สร้างความสัมพันธ์ที่ดีกับลูกค้า ด้วยความซื่อสัตย์
    จริงใจและผลิตสินค้าที่มีคุณภาพเชื่อถือได้ตลอดจนบริการที่มีประสิทธิภาพ

-   สร้างสัมพันธ์ที่ดีกับแหล่งผลิตวัตถุดิบคุณภาพสูง อีกทั้ง ยังมุ่งเน้นการหาพันธมิตรทางธุรกิจ
    เพิ่มเติม เพื่อให้ได้วัตถุดิบที่มีคุณภาพดี

-   มีความรับผิดชอบต่อสังคมและสิ่งแวดล้อม เช่น
    การรักษาสภาพแวดล้อมที่ดีภายในโรงงานผลิตและชุมโดยรอบ
    ใช้วัสดุเป็นแนวป้องกันฝุ่นละอองในระดับที่สูงกว่ามาตรฐานของอุตสาหกรรมตลอดแนวของฐานผลิตคอนกรีตผสมเสร็จ
    และใช้น้ำฉีดพ่นรถโม่คอนกรีตก่อนทำการขนส่งสินค้าเพื่อป้องกันคอนกรีตและวัสดุกระจายบนเส้นทางขณะทำการขนส่งสินค้า
    ไม่ให้เกิดผลกระทบที่จะเกิดขึ้นกับชุมชนและส่วนรวม

-   สร้างความมั่นคงและมั่นใจให้กับพนักงานและผู้ถือหุ้น

วัฒนธรรมองค์กร : บริษัท กำหนดองค์กร 5 ประการ ดังนี้

1. ไม่ว่าจะอยู่ที่ใด และเวลาใด ก็สามารถทำงานได้ตลอดเวลา

2. ชื่นชมผู้ที่มีความคิดสร้างสรรค์แตกต่างจากผู้อื่น

3. มีความคิดและการดำเนินการที่รวดเร็ว ถูกต้อง ทันต่อสถานการณ์

4.
การรับรู้ข้อมูลข่าวสารที่เท่าเทียมกันของพนักงานผ่านเครื่องมือสื่อสารและสามารถตอบสนองต่อข้อมูล

ที่ได้รับอย่างรวดเร็ว

5. ทุกคนสามารถร่วมกันปรึกษาหารือและออกความเห็นได้โดยไม่จำกัดที่ตำแหน่งหรือวัยวุฒิ

ส่วนที่ 2

แนวปฏิบัติในการทำงาน

การรักษาและการใช้ทรัพย์สินของบริษัทฯ

ผู้บริหารและพนักงานมีหน้าที่ดูแลรักษาทรัพย์สินของบริษัทฯ เช่น อาคารสถานที่ ยานพาหนะ
เครื่องใช้สำนักงาน คอมพิวเตอร์ เครื่องมือและอุปกรณ์ เป็นต้น
ให้เกิดประโยชน์อย่างเต็มที่ต่อบริษัทฯ และนำไปใช้งานอย่างมีประสิทธิภาพ
ดูแลไม่ให้เกิดสูญหายและให้อยู่ในสภาพดีที่พร้อมใช้งานได้ตลอด
รวมถึงไม่นำทรัพย์สินไปใช้ส่วนตัวหรือในทางมิชอบ

การใช้ข้อมูลจำเพาะ

บริษัทฯ กำหนดมิให้คณะกรรมการ ผู้บริหาร และพนักงานที่ได้รับทราบข้อมูลภายใน
ข้อมูลจำเพาะของบริษัทฯ เปิดเผยข้อมูลต่อบุคคลภายนอก
หรือบุคคลที่ไม่มีหน้าที่เกี่ยวข้องนำไปใช้ประโยชน์ในทางมิชอบ
และต้องละเว้นการซื้อขายหุ้นของบริษัทฯ ในช่วงเวลาก่อนที่จะเผยแพร่งบการเงิน
หรือเผยแพร่สถานะของบริษัทฯ รวมถึงข้อมูลสำคัญอื่นๆ และควรรอคอยอย่างน้อย 24 ชั่วโมง
ภายหลังการเปิดเผยข้อมูลให้แก่สาธารณชนแล้ว

การใช้สัญญาและข้อมูลที่เป็นความลับของบริษัทฯ

พนักงานต้องไม่นำข้อมูลของสัญญาและข้อตกลงของบริษัทฯ
ที่ได้รับทราบมาจากการทำงานไปเปิดเผยหรือเผยแพร่ต่อบุคคลอื่นเพื่อผลประโยชน์ส่วนตัว
โดยเฉพาะกับคู่แข่งทางด้านการค้าเช่น เทคโนโลยีความรู้ทางการผลิต สูตรการผลิต
ข้อมูลทางการตลาด ฐานข้อมูลสินค้า เป็นต้น

บริษัทฯ ได้กำหนดโทษทางวินัยสำหรับผู้แสวงหาผลประโยชน์จากการนำข้อมูลภายในของบริษัทฯ
ไปใช้หรือนำไปเปิดเผยจนอาจทำให้บริษัทฯ ได้รับความเสียหาย
โดยพิจารณาลงโทษตามสมควรแก่กรณี ได้แก่ การตักเตือนด้วยวาจา การตักเตือนเป็นหนังสือ
การภาคทัณฑ์ ตลอดจนการเลิกจ้างพ้นสภาพการเป็นพนักงานด้วยเหตุไล่ออก
ปลดออกหรือให้ออกแล้วแต่กรณี เป็นต้น

การจัดทำรายงานและการเปิดเผยข้อมูล

ฝ่ายบริหารของบริษัทฯ
มีหน้าที่และความรับผิดชอบในการจัดทำรายงานทางการเงินรายไตรมาสและรายงานทางการเงินประจำปี
ด้วยการเปิดเผยข้อมูลที่มีความถูกต้อง ครบถ้วนและทันเวลา
โดยปฏิบัติตามมาตรฐานบัญชีที่รับรองทั่วไปและเหมาะสมกับธุรกิจของบริษัทฯ
และฝ่ายบริหารของบริษัทฯ
ยังมีหน้าที่และความรับผิดชอบในการเปิดเผยสารสนเทศที่เกี่ยวข้องของบริษัทฯ
ต่อสารธารณะตามเกณฑ์ที่กำหนดโดยหน่วยงานที่กำกับดุแล

ระบบการควบคุมภายใน และการตรวจสอบภายใน

บริษัทฯ กำหนดให้มีระบบการควบคุมภายในเพื่อให้การทำงานมีประสิทธิภาพมากยิ่งขึ้น
โดยกำหนดหน้าที่ความรับผิดชอบของคณะกรรมการ ผู้บริหารและพนักงาน
รวมถึงอำนาจการดำเนินการของคณะกรรมการผู้บริหารไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทฯ ให้เกิดประโยชน์ มีการแบ่งแยกหน้าที่ของผู้ปฏิบัติงาน
ผู้ติดตามควบคุมและประเมินผลออกจากกัน
นอกจากนี้ยังจัดให้มีหน่วยงานตรวจสอบภายในเพื่อทำการสอบทานระบบการควบคุมภายในเพื่อให้มีการปฏิบัติงานเป็นไปตามแนวทางที่วางไว้อย่างมีประสิทธิภาพ
รวมทั้งตรวจสอบการปฏิบัติตามกฎหมายและข้อกำหนดต่างๆที่เกี่ยวข้องกับบริษัท
โดยการตรวจสอบจะถูกรายงานตรงต่อคณะกรรมการตรวจสอบและผู้บริหารระดับสูงที่เกี่ยวข้อง

ส่วนที่ 3

นโยบายการดำเนินธุรกิจของบริษัทฯ

ความขัดแย้งทางผลประโยชน์

กรรมการ
ผู้บริหารและพนักงานไม่ควรปฏิบัติตนในลักษณะที่อาจจะก่อให้เกิดความขัดแย้งทางผลประโยชน์กับบริษัท
โดยบริษัทได้กำหนดลักษณะรายการที่อาจมีความขัดแย้งทางผลประโยชน์ และมีขั้น
ตอนการอนุมัติการทำรายการที่ต้องผ่านความเห็นชอบจากคณะกรรมการบริหารหรือคณะกรรมการตรวจสอบ
ให้มีการเปิดเผยรายการและมูลค่าของรายการที่เกิดขึ้นในปี ที่ผ่านมาไว้ในรายงานประจำปี
โดยอธิบายความจำเป็นและความสมเหตุสมผลของรายการนั้น หากมีการทำรายการดังกล่าว
ให้กระทำรายการนั้นเสมือนทำรายการกับบุคคลภายนอก ทั้งนี้กรรมการ ผู้บริหารหรือพนักงาน
ที่มีส่วนได้เสียในรายการนั้น จะต้องไม่มีส่วนร่วมในการพิจารณาอนุมัติ

ความรับผิดชอบต่อผู้ถือหุ้น

บริษัทฯ มีหน้าที่ในการปฏิบัติงานอย่างมีประสิทธิภาพ ด้วยความซื่อสัตย์สุจริตโปร่งใส
เพื่อความมั่นคงและประโยชน์สูงสุดของผู้ถือหุ้น
เคารพสิทธิและปฏิบัติต่อผู้ถือหุ้นทุกรายอย่างเท่าเทียมกัน
มีการรายงานสถานะผลการดำเนินงานของบริษัทอย่างถูกต้องสม่ำเสมอ
ครบถ้วนตามความเป็นจริงให้ผู้ถือหุ้นรับทราบข้อมูลอย่างทั่วถึง
และไม่เปิดเผยสารสนเทศที่เป็นความลับของบริษัทฯ ต่อผู้อื่นโดยมิชอบในการประชุมผู้ถือหุ้น
บริษัทฯได้จัดสรรเวลาและกำหนดช่องทางเพื่อส่งเสริมให้ผู้ถือหุ้นมีโอกาสเสนอวาระที่ต้องการนำเข้าประชุม
แสดงความคิดเห็นและตั้งคำถามต่อคณะกรรมการในเรื่องที่เกี่ยวข้องกับบริษัท

ความรับผิดชอบต่อพนักงาน

บริษัทฯ ส่งเสริมให้กรรมการ ผู้บริหารและพนักงานมีการพัฒนาความรู้ ความสามารถ
โดยการฝึกอบรมทั้ง ภายในและภายนอก
พิจารณาให้ผลตอบแทนและสวัสดิการแก่พนักงานอย่างเหมาะสมและเป็นธรรม
ปฏิบัติต่อพนักงานตามข้อบังคับของกฎหมายแรงงานและสวัสดิการของพนักงาน
หลีกเลี่ยงการกระทำใดๆ
ที่ไม่เป็นธรรมและไม่ถูกต้องซึ่งมีผลกระทบต่อความก้าวหน้าและมั่นคงในอาชีพและให้ความเคารพต่อสิทธิส่วนบุคล
จัดให้มีสภาพแวดล้อมที่ดีในการทำงาน มีความปลอดภัยต่อชีวิตและทรัพย์สินของพนักงาน
ตลอดจนส่งเสริมให้มีการปฏิบัติงานตามแนวค่านิยมที่ตั้งไว้เพื่อส่งเสริมความสามัคคีและการมีส่วนร่วมในการทำงานร่วมกันเพื่อให้บรรลุวัตถุประสงค์ของบริษัทฯ
ที่วางไว้

ความรับผิดชอบต่อลูกค้า

1. ควบคุมดูแลคุณภาพสินค้า และบริการให้มีคุณภาพ

2. กำหนดนโยบายการตั้งราคาที่ยุติธรรม และเหมาะสม

3. จัดหาและปรับปรุงระบบการให้บริการที่เหมาะสม และเป็นไปตามเงื่อนไขทางการค้า

4. จัดทำสัญญาที่เป็นธรรมกับลูกค้า (ไม่ทำให้ลูกค้าเสียประโยชน์
หรือมีข้อเสียเปรียบในทางการค้า)

5. เปิดเผยข้อมูลข่าวสารที่เกี่ยวข้อง และเป็นประโยชน์อย่างตรงไปตรงมา ถูกต้องครบถ้วน
ทันเวลา และไม่บิดเบือนข้อเท็จจริง

6. รักษาสารสนเทศที่เป็นความลับของลูกค้าเสมือนหนึ่งสารสนเทศของบริษัทฯ
และไม่นำไปใช้เพื่อประโยชน์ของตนเองและพวกพ้อง

7. บริษัทฯ ไม่มีนโยบายให้กรรมการ ผู้บริหาร และพนักงานเรียก รับ หรือยินยอมที่จะรับเงิน
สิ่งของหรือประโยชน์อื่นใดจากผู้ที่เกี่ยวข้องทางธุรกิจกับบริษัท
ยกเว้นแต่เป็นการให้ตามประเพณีนิยมซึ่งไม่ส่งผลต่อการตัดสินใจในเชิงธุรกิจ และการให้นั้น
ควรมีมูลค่าไม่สูงมากนักรวมทั้ง การกระทำดังกล่าวต้องทำอย่างเปิดเผย
โดยในเรื่องดังกล่าวให้ปฏิบัติตามนโยบายต่อต้านการทุจริตคอร์รัปชั่น
ตามที่บริษัทได้กำหนดไว้อย่างเคร่งครัด

ความรับผิดชอบต่อคู่ค้าและเจ้าหนี้

1. เปิดโอกาสให้มีการแข่งขันทางการค้าอย่างเป็นธรรม โดยกำหนดวิธีการจัดซื้อ ว่าจ้างทำของ
และบริการที่เหมาะสม เน้นความโปร่งใส และมีประสิทธิภาพ

2. ต้องเลือกสรรผู้เสนอราคาที่ดี และสนใจต่อการเสนอราคาอย่างแท้จริง
ไม่เชิญผู้เสนอราคาเพียงเพื่อให้ครบจำนวนตามระเบียบ
และผู้เสนอราคาทุกรายต้องได้รับรายละเอียด ข้อมูล และเงื่อนไขอย่างเดียวกันเป็นลายลักษณ์อักษร
กรณีมีการบอกกล่าวด้วยวาจาจะต้องมีการยืนยันเป็นลายลักษณ์อักษรในภายหลังอีกครั้งหนึ่ง

3. กรรมการ ผู้บริหารและพนักงานที่มีส่วนเกี่ยวข้องกับการจัดซื้อ ว่าจ้างทำของ และบริการ
ต้องเปิดเผยข้อมูลและ/หรือ ลักษณะความสัมพันธ์ส่วนบุคคลของตนเอง คู่สมรสญาติสนิท
หรือมีความสัมพันธ์ส่วนบุคคลกับผู้เสนอราคารายใดรายหนึ่งที่ส่งผลให้เกิดความไม่โปร่งใสในการปฏิบัติหน้าที่โดยตรง
และให้แสดงความรับผิดชอบโดยการไม่อยู่ร่วมในกระบวนการพิจารณาตัดสินใจชี้ขาด

4. จัดทำสัญญาที่เป็นธรรม และปฏิบัติตามข้อตกลงที่มีต่อคู่ค้าและเจ้าหนี้
กรณีที่คาดว่าจะไม่สามารถปฏิบัติได้ ต้องรีบเจรจากับคู่ค้า/เจ้าหนี้โดยเร็ว
เพื่อร่วมกันหาแนวทางแก้ไข และป้องกันไม่ให้เกิดความเสียหาย

5. ละเว้นการกระทำใด ๆ ที่ ช่วยให้คู่ค้าไม่ต้องเสียภาษีอากรที่พึงจะต้องเสียให้กับรัฐ

6. รักษาสารสนเทศที่เป็นความลับของคู่ค้าและเจ้าหนี้เสมือนหนึ่งสารสนเทศของบริษัทฯ
และไม่นำไปใช้เพื่อประโยชน์ของตนเองและพวกพ้อง

7. เปิดเผยข้อมูลข่าวสารที่เกี่ยวข้องและเป็นประโยชน์ อย่างตรงไปตรงมา ถูกต้องครบถ้วน
ทันเวลา และไม่บิดเบือนข้อเท็จจริง

ความรับผิดชอบต่อคู่แข่ง

บริษัทฯ จะปฏิบัติต่อคู่แข่งภายใต้กรอบกติกาที่เป็นธรรม
ไม่แสวงหาข้อมูลที่เป็นความลับของคู่แข่งด้วยวิธีการที่ไม่สุจริตหรือไม่เหมาะสม
และไม่กระทำการที่เป็นการละเมิดทรัพย์สินทางปัญญาของคู่แข่งและผู้อื่นรวมทั้ง
ไม่ทำลายชื่อเสียงด้วยการกล่าวหาโดยปราศจากความเป็นจริง

ความรับผิดชอบต่อสังคมและสิ่งแวดล้อม

บริษัทฯ มีนโยบายเกี่ยวกับสังคม และสิ่งแวดล้อมที่ชัดเจนตั้งแต่ภายในองค์กร
ด้วยการเพิ่มประสิทธิภาพในการใช้ทรัพยากรอย่างคุ้มค่า
การเลือกใช้อุปกรณ์และวัสดุประหยัดพลังงานเพื่อลดอุณหภูมิโลกและรักษาสิ่งแวดล้อม
ควบคู่ไปกับกิจกรรมที่รับผิดชอบต่อสังคมภายนอก ชุมชนและสิ่งแวดล้อมบริเวณใกล้เคียงโรงงาน
และฐานการผลิต

ส่วนที่ 4

การติดตามดูแลให้มีการปฏิบัติ

คู่มือจริยธรรมธุรกิจฉบับนี้ ถือเป็นหน้าที่ความรับผิดชอบของกรรมการ ผู้บริหาร
และพนักงานทุกคนที่จะต้องรับทราบและปฏิบัติตามอย่างเคร่งครัด ไม่อนุญาตให้ กรรมการ
ผู้บริหารและพนักงานกระทำการใดๆ ที่เป็นการขัดต่อคู่มือจริยธรรมธุรกิจนี้
หากเกิดความไม่ชัดเจนหรือปัญหาอื่นใดที่นอกเหนือจากที่กำหนดไว้ในคู่มือจริยธรรมธุรกิจฉบับนี้
ผู้บริหารและพนักงานควรปรึกษาผู้บังคับบัญชาตามลำดับขั้น

เพื่อร่วมกันพิจารณาหาทางแก้ไขหรือหาข้อพึงปฏิบัติที่เหมาะสมต่อไป นอกจากนี้ให้เลขานุการบริษัทฯ
มีหน้าที่ในการประสาน และติดตามให้ กรรมการ ฝ่ายบริหารและพนักงานปฏิบัติตาม
และเป็นหน่วยงานรับข้อร้องเรียนด้านบรรษัทภิบาล และจริยธรรมธุรกิจ

การถ่วงดุลของกรรมการที่ไม่เป็นผู้บริหาร

บริษัทฯ มีคณะกรรมการตรวจสอบซึ่งมีความเป็นอิสระทั้งสิ้นจำนวน 3 ท่าน
จากจำนวนคณะกรรมการบริษัท ทั้งหมด 8 ท่าน ซึ่งมากกว่า 1 ใน 3 ของคณะกรรมการทั้งชุด

การรวมหรือแยกตำแหน่ง

โครงสร้างคณะกรรมการของบริษัทฯ ประกอบด้วยกรรมการตรวจสอบซึ่งเป็นอิสระจำนวนมากกว่า 1
ใน 3 ของคณะกรรมการทั้งชุด จึงทำให้สามารถถ่วงดุลและสอบทานการบริหารงานได้ นอกจากนี้
บริษัทฯ ได้กำหนดขอบเขตอำนาจหน้าที่ ของคณะกรรมการและกรรมการผู้จัดการไว้อย่างชัดเจน
ทำให้ประธานกรรมการและกรรมการผู้จัดการไม่มีอำนาจเบ็ดเสร็จ
แต่หากโดนถ่วงดุลในมติที่สำคัญซึ่งจะต้องได้รับการอนุมัติจากคณะกรรมการจากบริษัทฯ
หรือที่ประชุมผู้ถือหุ้น รวมทั้ง อำนาจที่มอบให้กรรมการผู้จัดการ หรือคณะกรรมการบริษัทฯ
จะไม่สามารถอนุมัติรายการใดๆ ที่ตนเองหรือบุคคลที่มีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทฯ บริษัทร่วม หรือบริษัทย่อยได้

ค่าตอบแทนกรรมการ และผู้บริหาร

สำหรับค่าตอบแทนผู้บริหารเป็นไปตามหลักการและนโยบายที่คณะกรรมการบริษัทฯ กำหนด
โดยเชื่อมโยงกับผลการดำเนินงานของบริษัทฯ และผลการดำเนินงานของผู้บริหารแต่ละท่าน ปัจจุบัน
บริษัทฯ ยังไม่มีคณะอนุกรรมการกำหนดค่าตอบแทน แต่มีกระบวนการพิจารณาค่าตอบแทนที่เหมาะสม
โดยใช้ข้อมูลค่าตอบแทนของบริษัทฯ ในอุตสาหกรรมเดียวกัน และมีขนาดใกล้เคียงกัน
รวมทั้งผลประกอบการของบริษัทฯ ประกอบการพิจารณา โดยคำนึงถึงหลักความยุติธรรม
และเป็นค่าตอบแทนที่สามารถรักษาผู้บริหารที่มีคุณสมบัติตามที่บริษัทฯ ต้องการ
รวมทั้งสร้างแรงจูงใจให้มีการปฏิบัติงานที่มีคุณภาพและมาตรฐานที่ดีเหมาะสมกับหน้าที่และความรับผิดชอบที่ได้รับมอบหมาย

หมายเหตุ : ค่าตอบแทนกรรมการและผู้บริหารจะถูกเปิดเผยในแบบแสดงรายการข้อมูลประจำปี
(แบบ 56-1) รวมทั้งแบบรายงานประจำปี (แบบ 56-2)
ที่จัดส่งให้ผู้ถือหุ้นทุกรายพร้อมหนังสือนัดประชุมสามัญประจำปี

การประชุมคณะกรรมการ

ในปี 2563 บริษัทได้จัดการประชุมคณะกรรมการบริษัททั้งหมด 5 ครั้ง จากนโยบายที่บริษัทฯ
กำหนดให้จัดการประชุมคณะกรรมการอย่างน้อย 3 เดือนต่อครั้ง
และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำ
โดยมีการจัดหนังสือเชิญประชุมพร้อมระเบียบวาระประชุมและเอกสารก่อนการประชุมเป็นระยะเวลาล่วงหน้า
7 วันก่อนวันประชุม เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม

รายงานของคณะกรรมการ

คณะกรรมการบริษัทเป็นผู้รับผิดชอบต่อการดำเนินธุรกิจที่สำคัญและการกำกับดูแลกิจการ
งบการเงินรวมของบริษัทฯ และบริษัทย่อย และสารสนเทศทางการเงินที่ปรากฏต่อสาธารณะชน
ในแบบแสดงรายการข้อมูลประจำปี และรายงานประจำปี
โดยการจัดทำงบการเงินดังกล่าวจะเป็นไปตามมาตรฐานการบัญชีที่รับรองทั่วไปในประเทศไทย
โดยเลือกนโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งเปิดเผยข้อมูลสำคัญอย่างเพียงพอในการแจ้งผลการดำเนินงานของบริษัทฯ

คณะกรรมการบริษัทกำหนดให้ระบบควบคุมภายในเป็นไปอย่างมีประสิทธิผล
เพื่อให้มั่นใจได้ว่าการบันทึกข้อมูลทางบัญชีมีความถูกต้อง ครบถ้วนและเพียงพอต่อการรักษาทรัพย์สิน
และป้องกันไม่ให้เกิดความทุจริต หรือการดำเนินการที่ผิดปกติ อย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ ซึ่งไม่ได้เป็นผู้บริหาร
และเป็นอิสระอย่างเพียงพอ เป็นผู้ดูแลรับผิดชอบเกี่ยวกับคุณภาพของรายงานทางการเงิน
และระบบควบคุมภายใน

คณะกรรมการบริษัทมีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นได้อย่างมีเหตุผลต่อความเชื่อถือได้ของงบการเงินของบริษัท

ความสัมพันธ์กับผู้ลงทุน

คณะกรรมการบริษัทตระหนักดีว่าการเปิดเผยข้อมูลของบริษัทฯ
ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้เสียของบริษัทฯ
จึงมีนโยบายเปิดเผยข้อมูลที่ครบถ้วน ตรงต่อความเป็นจริง เชื่อถือได้ สม่ำเสมอ และทันเวลา
ให้แก่สาธารณชน ทั้งรายงานผ่านผู้ถือหุ้นโดยตรง และเผยแพร่ทางสื่อของตลาดหลักทรัพย์
ในส่วนของงานด้านผู้ลงทุนสัมพันธ์นั้น บริษัทฯ
ได้จัดตั้งหน่วยงานเฉพาะขึ้นมาเพื่อดูแลการติดต่อสื่อสารกับผู้ลงทุน ผู้ถือหุ้น รวมทั้งนักวิเคราะห์
และผู้ที่เกี่ยวข้อง โดยสามารถติดต่อได้ที่หมายเลขโทรศัพท์ของบริษัทฯ คือ (038) 265400 – 99
ต่อ 440 - 442 หรือ อีเมล์ vathusiri@ccp.co.th หรือ secretary.cm@ccp.co.th

9.2 คณะกรรมการชุดย่อย

บริษัทฯ ได้แต่งตั้งคณะกรรมการตรวจสอบจำนวน 3 ท่าน เพื่อช่วยกำกับดูแลกิจการของบริษัทฯ
ด้วยและในปี 2563 บริษัทได้จัดการประชุมคณะกรรมการตรวจสอบทั้งหมด 4 ครั้ง
ตามหลักที่จะต้องจัดการประชุมคณะกรมการตรวจสอบเป็นประจำอย่างน้อยไตรมาสละ 1 ครั้ง

ทั้งนี้ ปัจจุบันบริษัทฯ
ยังไม่มีการจัดตั้งคณะอนุกรรมการสรรหาและพิจารณาค่าตอบแทนเพื่อปฏิบัติหน้าที่ด้านการสรรหาและการจ่ายค่าตอบแทนโดยเฉพาะ
แต่มีกระบวนการสรรหากรรมการและผู้บริหารระดับสูง
รวมทั้งมีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งผลประกอบการของบริษัทฯ ประกอบการพิจารณากำหนด
ก่อนนำเสนอความเห็นต่อที่ประชุมผู้ถือหุ้นเพื่อพิจารณาตัดสินใจขั้นสุดท้าย

บริษัทฯ ให้ความสำคัญต่อระบบการควบคุมภายในทั้งในระดับบริหาร
และระดับปฏิบัติงานเพื่อให้มีประสิทธิภาพ ดังนั้นบริษัทฯ จึงกำหนดอำนาจหน้าที่
การดำเนินการของผู้บริหารและผู้ปฏิบัติงานไว้เป็นลายลักษณ์อักษรอย่างชัดเจน
นอกจากนี้ยังควบคุมดูแลการใช้ทรัพย์สินของบริษัทฯ ให้เกิดประโยชน์ และแบ่งแยกหน้าที่ผู้ปฏิบัติงาน
ผู้ติดตามควบคุม และประเมินผลออกจากกัน เพื่อให้เกิดการถ่วงดุล
และตรวจสอบระหว่างกันอย่างเหมาะสม นอกจากนี้ ยังมีการควบคุมภายในที่เกี่ยวกับระบบการเงิน
โดยบริษัทฯ ได้จัดให้มีระบบรายงานทางการเงินเสนอผู้บริหารสายงานที่รับผิดชอบ รวมทั้งบริษัทฯ
ได้ว่าจ้างผู้เชี่ยวชาญในการตรวจสอบระบบการควบคุมภายใน คือ บริษัท สมาร์ท คอนซัลติ้ง แอนด์
เซอร์วิสเซส จำกัด
เพื่อทำหน้าที่ตรวจสอบและจัดทำระบบตรวจสอบการควบคุมภายในสำหรับการปฏิบัติงาน
กิจกรรมทางการเงินที่สำคัญ และการปฏิบัติตามข้อกฎหมาย ระเบียบ ข้อบังคับนอกจากนั้น
บริษัทยังว่าจ้าง บริษัท เอ็มอาร์ แอนด์ แอสโซซิเอท จำกัด เพื่อทำหน้าที่เป็นผู้สอบบัญชีของบริษัทฯ
ซึ่งตลอดปี 2563 ไม่พบข้อบกพร่องที่เป็นสาระสำคัญใดๆ

9.3 การสรรหาและแต่งตั้งกรรมการและผู้บริหารระดับสูงสุด

(1) กรรมการอิสระ

หลักเกณฑ์ในการคัดเลือกกรรมการอิสระ

บริษัทมีหลักเกณฑ์คัดเลือกกรรมการอิสระ โดยสรรหาผู้ที่มีความรู้ ความสามารถ มีประสบการณ์
เข้าใจในธุรกิจของบริษัท ทั้งยังเป็นผู้มีวิสัยทัศน์ มีเวลาเพียงพอในการปฏิบัติหน้าที่
มีคุณสมบัติตามนิยาม “กรรมการอิสระ” ซึ่งบริษัทเห็นว่ากรรมการอิสระข้างต้นสามารถใช้ความรู้
ความสามารถที่เป็นประโยชน์อย่างเหมาะสมต่อธุรกิจของบริษัท

บริษัทกำหนดคำนิยามของกรรมการอิสระเทียบเท่ากับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
ดังนั้นกรณีมีการเปลี่ยนแปลงนิยามในอนาคตบริษัทจะยึดตามคำนิยามที่เปลี่ยนแปลงไปเช่นกัน

กรรมการอิสระ หมายความถึง กรรมการที่มีคุณสมบัติครบถ้วนดังนี้

(1) ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้ง
โดยให้นับรวมการถือหุ้นของผู้ที่เกี่ยวข้องกับกรรมการอิสระรายนั้นๆ ด้วย

(2) ไม่เป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่ได้เงินเดือนประจำ
ผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
หรือนิติบุคคลที่อาจมีความขัดแย้งทั้งในปัจจุบันและก่อนเป็นกรรมการไม่น้อยกว่า 2 ปี
ไม่รวมกรณีเคยเป็นข้าราชการ ที่ปรึกษาของส่วนข้าราชการซึ่งเป็นผู้ถือหุ้นรายใหญ่
หรือผู้มีอำนาจควบคุม

(3) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

(4) ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง
ในลักษณะที่อาจเป็นการขัดขวางการใช้วิจารณญาณอย่างอิสระของตนทั้งในปัจจุบันและก่อนเป็นกรรมการอิสระไม่น้อยกว่า
2 ปี

  4.1 ไม่เป็นผู้สอบบัญชี ทั้งนี้ให้รวมถึงการไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระ
  ผู้บริหาร หรือหุ้นส่วนผู้จัดการของสำนักงานสอบบัญชีต้นสังกัด

  4.2 ไม่เป็นผู้ให้บริการทางวิชาชีพอื่นๆ เช่น ที่ปรึกษากฎหมาย ที่ปรึกษาทางการเงิน
  ผู้ประเมินราคาทรัพย์สิน เป็นต้น ที่มีมูลค่าการให้บริการทางวิชาชีพอื่นเกินกว่า 2 ล้านบาทต่อปี
  แก่บริษัท บริษัทใหญ่ บริษัทย่อย หรือนิติบุคคลที่อาจมีความขัดแย้ง
  ทั้งนี้ให้รวมถึงการไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระ ผู้บริหาร
  หรือหุ้นส่วนผู้จัดการของผู้ให้บริการทางวิชาชีพอื่นๆ

  4.3 ไม่ได้รับประโยชน์ทั้งทางตรงและทางอ้อม หรือมีส่วนได้เสีย
  จากการทำธุรกรรมทางการค้าหรือธุรกิจ ได้แก่ รายการที่เป็นธุรกิจปกติ
  รายการเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
  หรือรายการให้ความช่วยเหลือทางการเงินบริษัท บริษัทใหญ่ บริษัทย่อย บริษัทร่วม ที่มีมูลค่าตั้งแต่
  20 ล้านบาท หรือตั้งแต่ 3% ของสินทรัพย์ที่มีตัวตนสุทธิของบริษัท แล้วแต่จำนวนใดจะต่ำกว่า
  โดยให้นับรวมมูลค่ารายการในระหว่าง 1 ปี ก่อนวันที่มีความสัมพันธ์ทางธุรกิจ
  ทั้งนี้ให้รวมถึงการไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระ ผู้บริหาร
  หรือหุ้นส่วนผู้จัดการของผู้ที่มีความสัมพันธ์ทางธุรกิจดังกล่าว

(5) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

(6) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่ได้รับเงินเดือนประจำ หรือถือหุ้นเกิน 1%
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่ไม่มีลักษณะอื่นใดที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
หรือบริษัทย่อย

(7)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท
ทั้งนี้ ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตามคุณสมบัติข้อ (1) ถึง (7)
แล้ว กรรมการอิสระอาจได้รับมอบหมายจากคณะกรรมการ
ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
หรือนิติบุคคลที่อาจมีความขัดแย้งโดยมีการตัดสินใจในรูปแบบขององค์คณะ (Collective
Decision) ได้

(2) การสรรหากรรมการและผู้บริหารระดับสูงสุด

การสรรหากรรมการ

การแต่งตั้งคณะกรรมการบริษัท

ข้อบังคับกำหนดให้บริษัทมีคณะกรรมการบริษัทไม่น้อยกว่า 5 คน
และจำนวนไม่น้อยกว่าครึ่งหนึ่งต้องอยู่ในประเทศไทย ซึ่งการแต่งตั้งกรรมการนั้น
ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือ
และจะใช้คะแนนเสียงที่มีอยู่เลือกบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้ผู้ใดมากน้อยเพียงใดไม่ได้
ซึ่งบุคคลที่ได้รับคะแนนเสียงสูงสุดตามลำดับลงมาจะได้รับเลือกตั้งเป็นกรรมการเท่าจำนวนกรรมการของบริษัท
หรือจำนวนที่ต้องการในการเลือกตั้งครั้งนั้น
และในกรณีที่มีบุคคลที่ได้รับคะแนนเสียงเท่ากันเกินจำนวนกรรมการที่ต้องการแล้ว
ประธานจะเป็นผู้ออกเสียงชี้ขาด

กรรมการอิสระมีคุณสมบัติตามที่สำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) กำหนด

บริษัทได้เปิดโอกาสให้ผู้ถือหุ้นเสนอวาระและเสนอรายชื่อบุคคลเข้ารับการพิจารณาเลือกตั้งเป็นกรรมการ

การถอดถอนกรรมการบริษัท

ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุม
และมีสิทธิออกเสียง และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่มาประชุม และมีสิทธิออกเสียง หรือศาลมีคำสั่งให้ออก
หรือกรรมการคนดังกล่าวขาดคุณสมบัติ หรือมีลักษณะต้องห้ามตามพระราชบัญญัติบริษัทมหาชนจำกัด
พ.ศ.2535

อำนาจหน้าที่คณะกรรมการบริษัท

ที่ประชุมคณะกรรมการบริษัทฯ ครั้งที่ 1/2544 เมื่อวันที่ 8 กันยายน 2544
มีมติกำหนดขอบเขตและอำนาจของกรรมการบริษัทฯให้ชัดเจนเพื่อความโปร่งใสในการบริหาร
ไว้ดังต่อไปนี้

• กำหนดนโยบายและทิศทางการดำเนินงานของบริษัทฯ และกำกับดูแลฝ่ายจัดการ
ดำเนินการให้เป็นไปตามนโยบายที่กำหนด
ตลอดจนการดำเนินการให้มีระบบการควบคุมภายในที่มีประสิทธิภาพ
และมีความตั้งใจที่จะดำเนินธุรกิจอย่างต่อเนื่อง

• ปฏิบัติหน้าที่เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัทฯ

• รับผิดชอบในการจัดทำงบดุลและบัญชีกำไรขาดทุน ณ วันสิ้นสุดของรอบบัญชีของบริษัทฯ
ให้มีความถูกต้องและแสดงถึงฐานะของบริษัทฯ
ที่เป็นจริงและถูกต้องซึ่งได้ปฏิบัติตามมาตรฐานการบัญชีที่รับรองโดยทั่วไป
ซึ่งได้มีการตรวจสอบโดยผู้สอบบัญชีของบริษัทฯ
เพื่อนำเสนอต่อที่ประชุมผู้ถือหุ้นในการประชุมสามัญผู้ถือหุ้นประจำปีเพื่อพิจารณาและอนุมัติ

• ให้ความสำคัญต่อหน้าที่การเปิดเผยสารสนเทศของบริษัทฯ
ตามข้อบังคับตลาดหลักทรัพย์แห่งประเทศไทย เรื่อง หลักเกณฑ์
และวิธีการเกี่ยวกับการเปิดเผยสารสนเทศและการปฏิบัติการใดๆ ของบริษัทจดทะเบียน
เพื่อเปิดเผยสารสนเทศที่สำคัญและจำเป็นต่อการตัดสินใจลงทุนในหลักทรัพย์ให้ประชาชนทราบ

• คณะกรรมการอาจแต่งตั้งบุคคลอื่นขึ้น เพื่อให้ดำเนินกิจการของบริษัทฯ
ภายใต้การกำกับดูแลของคณะกรรมการหรือกรรมการผู้จัดการ
หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควร
และภายในเวลาที่คณะกรรมการเห็นสมควร และคณะกรรมการอาจยกเลิก เพิกถอน
หรือเปลี่ยนแปลงแก้ไขอำนาจนั้นได้ ทั้งนี้
การมอบอำนาจดังกล่าวจะไม่เป็นการมอบอำนาจที่ทำให้ผู้รับมอบอำนาจสามารถอนุมัติรายการที่ผู้รับมอบอำนาจหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นกับบริษัทฯหรือบริษัทย่อย
และหากมีการมอบอำนาจให้บุคคลใด
ต้องเป็นไปตามมติที่ประชุมคณะกรรมการบริษัทฯที่มีกรรมการตรวจสอบเข้าร่วมประชุมด้วย

• พิจารณาและให้ความเห็นชอบต่อการเพิ่มทุน การออกหุ้นกู้
และการควบและรวมกิจการที่ผ่านการพิจารณาและนำเสนอโดยกรรมการบริหาร
เพื่อนำเสนออนุมัติจากที่ประชุมผู้ถือหุ้นต่อไป

•
พิจารณาอนุมัติค่าใช้จ่ายในการดำเนินงานในวงเงินที่เกินอำนาจกรรมการผู้จัดการให้นำเสนอขออนุมัติหรือขอสัตยาบันต่อที่ประชุมกรรมการบริษัทฯ
ต่อไปแล้วแต่ความเร่งด่วนและความจำเป็นในการดำเนินงาน

ทั้งนี้ อำนาจในการดำเนินการดังกล่าวข้างต้น
ไม่รวมถึงการดำเนินการเกี่ยวกับรายการที่เกี่ยวโยงกัน
และรายการได้มาหรือจำหน่ายไปซึ่งทรัพย์สินที่สำคัญของบริษัทจดทะเบียน
ตามกฎเกณฑ์ของตลาดหลักทรัพย์ และ บริษัทฯ จะต้องปฏิบัติให้เป็นไปตามกฎ ระเบียบ
และข้อบังคับของตลาดหลักทรัพย์ที่เกี่ยวกับเรื่องนั้นๆ นอกจากนี้
อำนาจดังกล่าวข้างต้นไม่รวมถึงเรื่องอื่นๆ ที่ข้อบังคับของบริษัทฯ
กำหนดให้ต้องขออนุมัติจากมติที่ประชุมผู้ถือหุ้น

อำนาจหน้าที่กรรมการอิสระและกรรมการตรวจสอบ

เพื่อให้คณะกรรมการตรวจสอบสามารถปฏิบัติงานได้ตามหน้าที่ที่คณะกรรมการบริษัทได้รับมอบหมาย
คณะกรรมการตรวจสอบมีอำนาจ บทบาท และการปฏิบัติงานดังต่อไปนี้

1.
กำหนดให้มีการประสานความเข้าใจให้อยู่ในแนวทางเดียวกันระหว่างผู้สอบบัญชีคณะกรรมการบริษัทและผู้ตรวจสอบภายใน

2. สอบทานและแก้ไขกฎบัตรคณะกรรมการตรวจสอบเป็นปกติปีละครั้ง
เพื่อให้ทันสมัยและเหมาะสมกับสภาพแวดล้อมขององค์กร

3. เสนอรายชื่อผู้สอบบัญชีแก่คณะกรรมการบริษัท
พร้อมทั้งผลตอบแทนในการสอบบัญชีประจำปีเพื่อขอรับการแต่งตั้งจากที่ประชุมใหญ่ผู้ถือหุ้นและเป็นผู้สอบทานกับประเมินผลการปฏิบัติงานของผู้สอบบัญชี
รวมถึงการพิจารณาถอดถอนผู้สอบบัญชี

4. ให้ความเห็นชอบในการแต่งตั้ง ถอดถอน โยกย้ายหรือเลิกจ้างผู้อำนวยการผู้ตรวจสอบภายใน

5. ให้ความเชื่อมั่นและยืนยันในความมีอิสระของผู้ตรวจสอบภายในและผู้สอบบัญชี

6. สอบทานงานบริการและงานที่ปรึกษาอื่นที่ผู้สอบบัญชีหรือสำนักสอบบัญชีเป็นผู้ให้บริการ
นอกจากนี้ยังต้องกำหนดอัตราค่าจ้างในงานที่ให้ผู้สอบบัญชีดำเนินการ

7. สอบถามถึงระดับความเสี่ยงที่สำคัญ ตลอดจนวิธีบรรเทาความเสี่ยงให้ลดน้อยลงจากผู้บริหาร
ผู้อำนวยการ ผู้ตรวจสอบภายใน และผู้สอบบัญชี

8. ปรึกษาหารือ และพิจารณาถึงขอบเขตการตรวจสอบ
แผนการตรวจสอบของผู้ตรวจสอบภายในและของผู้สอบบัญชีให้มีความสัมพันธ์และเกื้อกูลกันในส่วนที่เกี่ยวกับการตรวจสอบด้านการเงิน
(Financial Auditing)

9. หารือกับฝ่ายจัดการ เพื่อให้บริษัทรับประโยชน์อื่นจากการสอบบัญชี
นอกเหนือจากความมีอิสระของผู้สอบบัญชีเพียงประการเดียว

10. สอบทานกับผู้อำนวยการผู้ตรวจสอบภายในและผู้สอบบัญชีครอบคลุมถึงเรื่องต่างๆ
ที่จะตรวจสอบเพื่อลดความซ้ำซ้อนของงานตรวจสอบและประสิทธิผลที่จะได้รับจากทรัพยากรของผู้ตรวจสอบภายใน
และผู้สอบบัญชี

11. สอบทานและพิจารณาร่วมกับผู้สอบบัญชี
ผู้อำนวยการและผู้ตรวจสอบภายในเพื่อยืนยันความเพียงพอของระบบการควบคุมภายใน
ซึ่งรวมถึงระบบการควบคุมภายในโดยใช้คอมพิวเตอร์ ข้อบกพร่องสำคัญที่ผู้สอบบัญชี
ผู้ตรวจสอบภายในและฝ่ายจัดการมีความเห็นร่วมกัน

12.
สอบทานกับฝ่ายจัดการและผู้สอบบัญชีเมื่อการตรวจสอบประจำปีเสร็จสิ้นลงเพื่อพิจารณาในประเด็นต่อไปนี้

- งบการเงินประจำปีและหมาเหตุประกอบงบการเงิน

- รายงานของผู้สอบบัญชี

- ข้อสังเกตและข้อเสนอแนะเพิ่มเติมเกี่ยวกับแผนการตรวจสอบของผู้สอบบัญชี

- ความยุ่งยากหรือข้อขัดแย้งที่มีนัยสำคัญกับฝ่ายจัดการในระหว่างที่ผู้สอบบัญชีปฏิบัติงานอยู่

- สาระสำคัญอื่นๆ
ที่เกี่ยวข้องกับมาตรฐานการตรวจที่คณะกรรมการตรวจสอบควรจะทำความเข้าใจกับผู้สอบบัญชี

13. สอบทานและพิจารณาร่วมกับฝ่ายจัดการและผู้อำนวยการผู้ตรวจสอบภายในในหัวข้อต่อไปนี้

- ข้อบกพร่องสำคัญที่ตรวจพบในระหว่างปี และการสนองตอบจากฝ่ายจัดการ

-
ความยุ่งยากที่เกิดขึ้นในระหว่างตรวจสอบซึ่งอาจจะรวมถึงขอบเขตการปฏิบัติงานหรือการเข้าถึงข้อมูลที่จำเป็นสำหรับการตรวจสอบ

- การเปลี่ยนแปลงขอบเขตการตรวจสอบให้แตกต่างจากขอบเขตที่กำหนดไว้ในแผนการตรวจสอบ

- งบประมาณและอัตรากำลังของผู้ตรวจสอบภายใน

- กฎบัตรของผู้ตรวจสอบภายใน

-
มาตรฐานการปฏิบัติงานของผู้ตรวจสอบภายในควรสอดคล้องกับมาตรฐานการปฏิบัติงานที่สมาคมผู้ตรวจสอบภายในแห่งประเทศไทย
และ / หรือที่สถาบันผู้ตรวจสอบภายในสหรัฐอเมริกา (Institute of Internal Auditors,
U.S.A.)

14. สอบทานข้อมูลที่ส่งให้หน่วยงานกำกับดูแล (Regulators) เช่น
สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
ธนาคารแห่งประเทศไทย ฯลฯ ควรสอดคล้อง และตรงกับข้อมูลที่เปิดเผยในงบการเงิน

15.
สอบทานงบการเงินระหว่างปีร่วมกับผู้สอบบัญชีและผู้อำนวยการผู้ตรวจสอบภายในก่อนที่จะนำส่งให้หน่วยกำกับดูแล

16. สอบทานนโยบายและวิธีปฏิบัติเกี่ยวกับการเบิกจ่ายของเจ้าหน้าที่บริษัท
ตลอดจนการใช้ทรัพย์สินของบริษัท
รวมถึงพิจารณาผลการตรวจสอบที่ผู้ตรวจสอบภายในหรือผู้สอบบัญชีได้ทำไว้

17. สอบทานร่วมกับผู้อำนวยการ ผู้ตรวจสอบภายใน
และผู้สอบบัญชีถึงมาตรการกำกับดูแลของบริษัทว่ามีความสอดคล้องกับข้อบังคับของบริษัทที่กำหนดไว้มากน้อยเพียงใด

18. สอบทานนัยทางกฎหมายและการกำกับดูแลว่า มีความสำคัญที่จะส่งผลกระทบถึงงบการเงิน
การปฏิบัติตามนโยบายที่กำหนดไว้

19. ประชุมร่วมกับผู้อำนวยการตรวจสอบภายใน
ผู้สอบบัญชีและฝ่ายจัดการเฉพาะกิจถึงประเด็นที่คณะกรรมการตรวจสอบ
หรือที่ประชุมมีความเห็นว่าควรจะมีการประชุมเป็นการเฉพาะกับคณะกรรมการตรวจสอบด้วย

20. จัดทำรายงานการปฏิบัติงานของคณะกรรมการตรวจสอบเสนอคณะกรรมการบริษัท

21.
จัดทำรายงานแสดงถึงความรับผิดชอบและการปฏิบัติงานของคณะกรรมการตรวจสอบเพื่อเสนอเป็นส่วนหนึ่งในรายงานประจำปีของบริษัทฯ

22.
คณะกรรมการตรวจสอบมีอำนาจในการตรวจสอบและสอบสวนผู้ที่เกี่ยวข้องและเรื่องที่เกี่ยวข้องภายในขอบเขตของอำนาจหน้าที่
คณะกรรมการตรวจสอบต้องมีอำนาจในการว่าจ้างหรือนำเอาผู้เชี่ยวชาญเฉพาะด้านมาช่วยงานตรวจสอบและสอบสวนได้ตามที่คณะกรรมการตรวจสอบพิจารณาว่าเหมาะสม

23. คณะกรรมการตรวจสอบต้องประชุมกันอย่างน้อยปีละ 4 ครั้ง หรือมากกว่าเมื่อมีความจำเป็น
คณะกรรมการตรวจสอบอาจเชิญฝ่ายจัดการหรือผู้ที่เกี่ยวข้องเข้าร่วมประชุมและให้ข้อมูลในส่วนที่เกี่ยวข้องได้

24. คณะกรรมการตรวจสอบจะปฏิบัติหน้าที่อื่นนอกเหนือจากที่กำหนดไว้ในกฎบัตรนี้ไม่ได้
เว้นแต่มีข้อบังคับ หรือกฎหมาย หรือคำสั่งของคณะกรรมการบริษัทให้ปฏิบัติเป็นอย่างอื่น

25.
ประธานคณะกรรมการตรวจสอบควรได้รับการแต่งตั้งจากคณะกรรมการบริษัทหรือหากว่าบริษัทประสงค์จะให้กรรมการที่ได้รับแต่งตั้งจากคณะกรรมการบริษัทเลือกประธานกันเองก็เป็นอีกทางเลือกหนึ่ง

26. คณะกรรมการตรวจสอบต้องมีจำนวนอย่างน้อย 3 ท่าน
และต้องเป็นกรรมการที่ไม่ได้ดำรงตำแหน่งกรรมการบริหาร (Executive Director)

27. กรรมการบริษัทไม่ได้ดำรงตำแหน่งกรรมการบริหาร
หากได้รับแต่งตั้งให้เป็นกรรมการในคณะกรรมการตรวจสอบแล้ว
บทบาทและหน้าที่ในฐานะกรรมการตรวจสอบต้องเป็นส่วนที่เพิ่มเติมจากบทบาทและหน้าที่ของกรรมการบริษัทด้วย

การเลือกตั้งกรรมการผ่านที่ประชุมผู้ถือหุ้น

การแต่งตั้งกรรมการมีหลักเกณฑ์และวิธีการดังต่อไปนี้

1.
ในการลงคะแนนเสียงเลือกตั้งกรรมการให้ถือว่าผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

2. ในการลงคะแนนเสียงเลือกตั้งกรรมการ
ให้ลงคะแนนเสียงเลือกตั้งกรรมการเป็นรายบุคคลโดยให้ผู้ถือหุ้นลงคะแนนเสียงทั้งหมดที่ตนมีอยู่เลือกบุคคลที่ได้รับการเสนอชื่อเป็นกรรมการทีละคน

3. บุคคลที่ได้รับคะแนนเสียงสูงสุดตามลำดับลงมา
เป็นผู้ได้รับเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
ให้ประธานที่ประชุมออกเสียงได้เพิ่มขึ้นอีกหนึ่งเสียงเป็นเสียงชี้ขาด

กรณีที่ตำแหน่งกรรมการว่างลงเนื่องจากเหตุอื่นนอกจากการครบวาระออกจากตำแหน่งกรรมการ
ให้คณะกรรมการพิจารณาแต่งตั้งบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการที่พ้นจากตำแหน่งจะเหลือน้อยกว่า 2 เดือน
โดยบุคคลซึ่งเข้าเป็นกรรมการแทนจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนมาแทน
ทั้งนี้มติการแต่งตั้งบุคคลเข้าเป็นกรรมการแทนดังกล่าวต้องได้รับคะแนนเสียง ไม่น้อยกว่า 3 ใน 4
ของจำนวนกรรมการที่ยังเหลืออยู่

การสรรหาผู้บริหารระดับสูงสุด

ในการสรรหาผู้มาดำรงตำแหน่ง กรรมการผู้จัดการ คณะกรรมการบริหารจะเป็นผู้พิจารณาเบื้องต้น
ในการกลั่นกรองสรรหาบุคคลที่มีคุณสมบัติครบถ้วนเหมาะสม มีความรู้ความสามารถ ทักษะ
และประสบการณ์ที่เป็นประโยชน์ต่อการดำเนินงานของบริษัทและเข้าใจในธุรกิจของบริษัทเป็นอย่างดี
และประสบการณ์ที่เป็นประโยชน์ต่อการดำเนินงานของบริษัทและเข้าใจในธุรกิจของบริษัทเป็นอย่างดี
และเสนอต่อคณะกรรมการบริษัทพิจารณาอนุมัติต่อไป

อำนาจหน้าที่ของกรรมการผู้จัดการ

ที่ประชุมคณะกรรมการบริษัทฯ ครั้งที่ 1/2544 เมื่อวันที่ 8 กันยายน 2544
มีมติกำหนดขอบเขตและอำนาจของกรรมการผู้จัดการไว้ดังต่อไปนี้

(1) กำหนดและเสนอกลยุทธ์และแผนการทางธุรกิจต่อคณะกรรมการ

(2) ดำเนินการตามกลยุทธ์และแผนทางธุรกิจที่ได้รับอนุมัติจากคณะกรรมการ

(3) แสวงโอกาสทางธุรกิจที่เกี่ยวข้องกับทางธุรกิจของกลุ่มบริษัทฯ
รวมทั้งธุรกิจใหม่ที่มีความเป็นไปได้ เพื่อเพิ่มรายได้ให้แก่บริษัทฯ และพนักงานของบริษัทฯ
เพื่อนำเสนอคณะกรรมการพิจารณา

(4) ดำเนินการและปฏิบัติภารกิจที่คณะกรรมการมอบหมายภายใต้นโยบายของคณะกรรมการ

(5) สั่งการ ออกระเบียบ/ ประกาศ/ บันทึก เพื่อให้การปฏิบัติงานเป็นไปตามนโยบาย

(4) อนุมัติและ/หรือมอบหมายการทำนิติกรรมเพื่อผูกพันบริษัทฯ สำหรับธุรกรรมปกติของบริษัทฯ
ภายในวงเงินไม่เกิน 100 ล้านบาท (แก้ไขครั้งสุดท้ายด้วยมติที่ประชุมคณะกรรมการบริษัทครั้งที่
4/2547 วันที่ 31 พฤษภาคม 2547)

(7) ประสานงาน ผู้บริหารและพนักงาน
เพื่อปฏิบัติตามนโยบายและทิศทางธุรกิจที่ได้รับจากคณะกรรมการ

(8) ดูแลการทำงานของพนักงานให้เป็นไปตามนโยบาย และกฎระเบียบต่าง ๆ
รวมถึงการปฏิบัติงานด้วยหลักธรรมาภิบาลในการทำธุรกิจ

(9) ส่งเสริมพัฒนาความรู้ความสามารถและศักยภาพของพนักงาน เพื่อเพิ่มศักยภาพขององค์กร

(10) พิจารณาผลประกอบการของบริษัทฯ และการเงินปันผลทั้งประจำปีและระหว่างกาล
นำเสนอให้แก่คณะกรรมการอนุมัติ

(11) พิจารณาการนำสิทธิและทรัพย์สินของบริษัทฯไปก่อภาระผูกพันใดกับบุคคล บริษัท ห้างร้าน
หรือสถาบันการเงิน เพื่อนำเสนอคณะกรรมการอนุมัติ
(แก้ไขครั้งสุดท้ายด้วยมติที่ประชุมคณะกรรมการบริษัท ครั้งที่ 5/2544 วันที่ 18 ตุลาคม 2544)

ทั้งนี้ การมอบอำนาจดังกล่าวข้างต้นให้แก่กรรมการผู้จัดการ จะไม่สามารถอนุมัติรายการใดๆ
ที่ตนเองหรือบุคคลที่มีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทฯ หรือบริษัทย่อย

9.4 การกำกับดูแลการดำเนินงานของบริษัทย่อยและบริษัทร่วม

ที่ผ่านมาการเสนอชื่อ
และใช้สิทธิออกเสียงแต่งตั้งบุคคลเป็นกรรมการในบริษัทย่อยดำเนินการโดยฝ่ายจัดการ แต่ตั้งแต่ปี
2557 เป็นต้นไป
การเสนอชื่อและใช้สิทธิออกเสียงดังกล่าวต้องได้รับอนุมัติจากคณะกรรมการบริษัทด้วย
โดยบุคคลที่ได้รับแต่งตั้งให้เป็นกรรมการในบริษัทย่อย
มีหน้าที่ดำเนินการเพื่อประโยชน์ที่ดีที่สุดของบริษัทย่อยนั้น (ไม่ใช่ต่อบริษัท)
และบริษัทได้กำหนดให้บุคคลที่ได้รับแต่งตั้งนั้น
ต้องได้รับอนุมัติจากคณะกรรมการบริษัทก่อนที่จะไปลงมติ
หรือใช้สิทธิออกเสียงในเรื่องสำคัญในระดับเดียวกับที่ต้องได้รับอนุมัติจากคณะกรรมการ
หากเป็นการดำเนินการโดยบริษัทเอง

นอกจากนี้ในกรณีเป็นบริษัทย่อย บุคคลที่ได้รับแต่งตั้งจากบริษัทนั้น
ต้องดูแลให้บริษัทย่อยมีข้อบังคับในเรื่องการทำรายการเกี่ยวโยงที่สอดคล้องกับบริษัท
มีการจัดเก็บข้อมูล และการบันทึกบัญชีให้บริษัทสามารถตรวจสอบ
และรวบรวมมาจัดทำงบการเงินรวมได้ทันกำหนดด้วย

9.5 การดูแลเรื่องการใช้ข้อมูลภายใน

บริษัทฯ มีนโยบายและถือปฏิบัติโดยเคร่งครัดในการจัดการข้อมูลภายใน
โดยจัดให้รับทราบเฉพาะผู้ที่เกี่ยวข้องเท่านั้น
การรายงานหรือเผยแพร่ข้อมูลภายในจะสามารถปฏิบัติได้เฉพาะบุคคลที่ได้รับมอบหมายเท่านั้น
โดยกรรมการและผู้บริหารของบริษัทฯ
ทุกท่านทราบถึงภาระหน้าที่และความรับผิดชอบต่อข้อมูลภายในไม่นำมาใช้เป็นประโยชน์ส่วนตน
รวมทั้งเพื่อการซื้อขายหลักทรัพย์ ทั้งนี้ บริษัทฯ
ได้กำหนดบทลงโทษทางวินัยไว้สำหรับผู้ที่ฝ่าฝืนด้วยการตักเตือนเป็นหนังสือ หักค่าจ้าง
พักงานชั่วคราวโดยไม่ได้รับค่าจ้าง หรือให้ออกจากงาน
ซึ่งการลงโทษจะพิจารณาจากเจตนาของการกระทำและความร้ายแรงของความผิดนั้นๆ

ทั้งนี้ บริษัทฯ กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงาน ก.ล.ต.
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535

9.6 ค่าตอบแทนผู้สอบบัญชี

บริษัทฯ ได้แต่งตั้ง นายเมธี รัตนศรีเมธา ผู้สอบบัญชีเลขทะเบียน 3425 และ/หรือ นายพิศิษฐ์
ชีวะเรืองโรจน์ ผู้สอบบัญชีเลขทะเบียน 2803 และ/หรือ นายอัครเดช เปลี่ยนสกุล
ผู้สอบบัญชีเลขทะเบียน 5389 และ/หรือ นางสาววราภรณ์ วารีเศวตสุวรรณ ผู้สอบบัญชีเลขทะเบียน
5087 บริษัท เอ็ม อาร์ แอนด์ แอสโซซิเอท จำกัด เป็นผู้สอบบัญชีของบริษัท โดยมีผลตั้งแต่
มกราคม 2563 โดยให้ตรวจสอบบริษัทฯ และบริษัทย่อยจำนวน 5 บริษัท (บจก.ชลบุรีกันยง ,
บมจ.สมาร์ทคอนกรีต , บจก.ชลประทีปสินทรัพย์ , บจก.ตะวันออกการขนส่ง, บจก.ซีซีพี
เพวิ่งสโตนส์)

(1) ค่าตอบแทนจากการสอบบัญชี (audit fee) จำนวน 5,180,000 บาท

(2) ค่าบริการอื่นๆ(non-audit fee) จำนวน .........ไม่มี.............บาท

ข้อมูลเปรียบเทียบค่าตอบแทนผู้สอบบัญชี

  ------------------------------ ------------- ------------- ----------- ---
  รายการ                         ปี 2561        ปี 2562        ปี 2563      

  1.ค่าสอบบัญชี                     2,186,000     2,186,000     2,186,000   

  2.ค่าบริการอื่น                    -             -             -           

  2.ค่าสอบบัญชีของบริษัทย่อย           2,844,000     2,994,000     2,994,000   

  รวม                            5,030,000     5,180,000     5,180,000   
  ------------------------------ ------------- ------------- ----------- ---

9.7 การปฏิบัติตามหลักการกำกับดูแลกิจการที่ดีในเรื่องอื่นๆ

ที่ผ่านมาบริษัทมีการปฏิบัติตามหลักการกำกับดูแลกิจการที่ดีสำหรับบริษัทจดทะเบียนตามแนวทางที่ตลาดหลักทรัพย์แห่งประเทศไทยกำหนดในเรื่องอื่นๆ
นอกจากการเผยแพร่ข้อมูลตามเกณฑ์ที่กำหนดและผ่านช่องทางตลาดหลักทรัพย์ฯ
บริษัทฯยังให้มีการเปิดเผยข้อมูลภาษาไทย ทาง website ของบริษัทอีกด้วย

10. ความรับผิดชอบต่อสังคม (Corporate Social Responsibilities: CSR)

10.1 นโยบายภาพรวม

เพื่อความยั่งยืนของบริษัท ผลิตภัณฑ์คอนกรีตชลบุรี จำกัด (มหาชน)
คณะกรรมการบริษัทมีนโยบายดำเนินธุรกิจด้านความรับผิดชอบต่อสังคม (Corporate Social
Responsibility : CSR)
ด้วยความตระหนักและให้ความสำคัญในการสนับสนุนการดำเนินกิจกรรมเพื่อสังคมและชุมชนโดยรอบ
รวมทั้งใส่ใจดูแลสิ่งแวดล้อมอย่างต่อเนื่อง
มีเจตนารมณ์ที่จะทำงานร่วมกับผู้ที่มีส่วนเกี่ยวข้องโดยมุ่งสร้างและสืบสานความสัมพันธ์อันดีที่เกิดจากการยอมรับและไว้วางใจซึ่งกันและกัน
คำนึงถึงผลกระทบที่อาจจะมีต่อผู้มีส่วนได้ส่วนเสีย เช่น ผู้ถือหุ้น พนักงาน ชุมชนที่บริษัทฯ
ประกอบกิจการอยู่ ลูกค้า คู่ค้า และหน่วยงานภาครัฐตลอดจนถึงสังคมและประเทศชาติ
พร้อมทั้งสร้างทัศนคติและวัฒนธรรมองค์กรเพื่อให้พนักงานมีความรับผิดชอบต่อสังคมที่อยู่ร่วมกัน

นโยบายนี้มีหลักการกำหนดไว้เพื่อเป็นแนวปฏิบัติร่วมกัน ประกอบด้วยหลัก 7 ประการ ดังนี้

1) การกำกับดูแลองค์กร : บริษัทฯ
มุ่งมั่นที่จะเป็นต้นแบบที่ดีของผู้ผลิตและจำหน่วยวัสดุก่อสร้างในภาคตะวันออกและในประเทศไทย
ด้วยการสร้างความน่าเชื่อถือให้กับผู้ลงทุนและผู้มีส่วนได้ส่วนเสียต่อการดำเนินธุรกิจ
เพิ่มมูลค่าและส่งเสริมการเติบโตอย่างยั่งยืนขององค์กร
รวมถึงการบริหารจัดการตามหลักการกำกับดูแลกิจการที่ดีอันเป็นสากลและเป็นประโยชน์ต่อสังคมไทย
ทั้งนี้เพื่อให้บรรลุเป้าหมายและดำรงรักษาความเป็นเลิศในคุณธรรม
อันเป็นคุณค่าพื้นฐานขององค์กรชั้นนำ

2) สิทธิมนุษยชน : บริษัทฯ
ให้ความสำคัญกับสิทธิมนุษยชนขั้นพื้นฐานเพื่อส่งเสริมการเคารพต่อสิทธิและเสรีภาพด้วยการไม่เลือกปฏิบัติ
ส่งเสริมความเสมอภาค ไม่แบ่งแยกเพศและชนชั้น
ไม่ใช้แรงงานเด็กและต่อต้านการคอรัปชั่นทุกรูปแบบ

3) การปฏิบัติด้านแรงงาน : บริษัทฯ
มีการกำกับดูแลให้ค่าจ้างอยู่ในระดับที่เหมาะสมกับอุตสาหกรรมของไทย
การปรับปรุงเปลี่ยนแปลงโครงสร้างและการจัดระเบียบองค์กรนั้นจะดำเนินการอย่างรับผิดชอบ
โดยอยู่ภายใต้กรอบแห่งกฎหมายไทย
รวมทั้งปฏิบัติตามกฎหมายและข้อบังคับที่เกี่ยวข้องกับอาชีวอนามัยและความปลอดภัยอย่างเคร่งครัด
สร้างสภาพแวดล้อมการทำงานที่มีความปลอดภัยสำหรับพนักงาน
ผู้รับเหมาะและผู้มาเยี่ยมชมโรงงานผลิตวัสดุก่อสร้าง
โดยพยายามให้ทุกคนปลอดจากอุบัติเหตุและอันตรายใดๆ ที่อาจจะเกิดขึ้นได้

4) สิ่งแวดล้อม : บริษัทฯ มีนโยบายด้านสิ่งแวดล้อมที่ชัดเจน และถือเป็นแนวปฏิบัติอย่างเคร่งครัด
เช่น มีมาตรการลดผลกระทบสิ่งแวดล้อมในกิจกรรมต่างๆ ขององค์กร
ทั้งนี้เพื่อรักษาและดำรงไว้ซึ่งระบบนิเวศและสิ่งแวดล้อมของชุมชนที่บริษัทฯ ประกอบกิจการอยู่
รวมทั้งสร้างวัฒนธรรมองค์กร
ด้วยการสร้างจิตสำนึกของพนักงานและผู้ที่ปฏิบัติงานในโรงงานผลิตวัสดุก่อสร้าง
สู่วัฒนธรรมสีเขียวและเครือข่ายสีเขียวอย่างยั่งยืน

5) การดำเนินงานอย่างเป็นธรรม : บริษัทฯ
มีความมุ่งมั่นในการดำเนินธุรกิจอย่างเป็นธรรมและมีจริยธรรม ใส่ใจในการปฏิบัติตามกฎหมาย
เคารพกฎระเบียบของสังคม และเป็นองค์กรที่มีความเป็นกลางทางการเมือง

6) ความสัมพันธ์กับลูกค้าและผู้จัดหา : บริษัทฯ
มุ่งเน้นการบริการที่ดีเพื่อความพึงพอใจสูงสุดของลูกค้า
มีความจริงใจต่อการจัดการข้อร้องเรียนของลูกค้า รวมทั้งพยายามที่จะแก้ไขข้อบกพร่องต่างๆ
ที่อาจจะเกิดขึ้นจากการผลิต และ/หรือการบริการ ในขณะเดียวกัน บริษัทฯ
มีความคาดหวังที่จะได้รับสินค้าและการบริการในลักษณะเดียวกันนี้จากองค์กร
ผู้จัดหาสินค้าโดยมุ่งเน้นที่จะคงไว้ซึ่งความสัมพันธ์ที่ยั่งยืนกับลูกค้าและผู้จัดหา

7) การมีส่วนร่วมและการพัฒนาชุมชน : บริษัทฯ จะพิจารณาความต้องการของชุมชน
ส่งเสริมบุคลากรเพื่อเป็นหุ้นส่วนกับผู้มีส่วนเกี่ยวข้องในท้องถิ่นรอบสถานประกอบการในด้านการพัฒนาการศึกษาวัฒนธรรม
สังคมและมีส่วนในการปรับปรุงคุณภาพชีวิตของชุมชนให้ดีขึ้น
พร้อมทั้งส่งเสริมและสนับสนุนให้พนักงานมีส่วนร่วมทำงานอาสาสมัคร
และกิจกรรมสาธารณประโยชน์ร่วมกับชุมชน

10.2 การดำเนินงานและการจัดทำรายงาน

ทางบริษัทฯ ให้ความสำคัญกับรักษาสิ่งแวดล้อมและนำระบบการจัดการ ISO 14001
เข้ามาช่วยในเรื่องของการป้องกันและแก้ไขปัญหาสิ่งแวดล้อม ซึ่งในปัจจุบันทางบริษัทฯ
ได้ดูแลบำรุงรักษาและจัดทำรายงาน แพล้นท์ผลิตคอนกรีตผสมเสร็จ และ
โรงงานผลิตสินค้าสำเร็จรูป ให้สอดคล้องกับระบบการจัดการ ISO และทางบริษัทฯ
ได้มีส่วนร่วมในการสนับสนุนและการประชาสัมพันธ์ทั้งภายในและภายนอกองค์กรเกี่ยวกับกิจกรรมสาธารณะที่มีประโยชน์
ต่อการพัฒนาชุมชน อาทิเช่น การสนับสนุนทรัพย์และสิ่งของในการจัดงานกาชาดของจังหวัดชลบุรี
และอื่นๆ เพื่อเป็นประโยชน์ต่อการพัฒนาสังคมต่อไป

10.3 การดำเนินธุรกิจที่มีผลกระทบต่อความรับผิดชอบต่อสังคม (ถ้ามี)

-ไม่มี-

10.4 กิจกรรมเพื่อประโยชน์ต่อสังคมและสิ่งแวดล้อม (CSR after process)

1. บริษัทฯ มีการปรับปรุงแพล้นท์ผลิตคอนกรีตผสมเสร็จ และโรงงานผลิตสินค้าสำเร็จรูป
อย่างต่อเนื่อง เพื่อเป็นมิตรต่อสิ่งแวดล้อม

2. บริษัทฯ ร่วมกับสภากาชาด จังหวัดชลบุรี ในการเข้าร่วมโครงการบริจาคโลหิต
และร่วมงาน"วันรวมน้ำใจกาชาดจังหวัดชลบุรี" ในการร่วมสนับสนุนทรัพย์ และ สิ่งของ
เพื่อส่งเสริมของการออกร้านมัจฉากาชาดเพื่อจัดหารายได้มอบให้เหล่ากาชาดจังหวัดชลบุรีไว้ดำเนินกิจกรรมสาธารณกุศล
ให้ความช่วยเหลือสังคม ช่วยเหลือเพื่อนมนุษย์ ที่ได้รับความเดือดร้อนจากภัยพิบัติ ผู้สูงอายุ
ผู้ด้อยโอกาส ผู้พิการ ฯลฯ

3. บริษัทฯ สนับสนุนงานด้านการต่อต้านยาเสพติด เข้าร่วมโครงการโรงงานสีขาว
โดยจัดให้มีการตรวจปัสสาวะภายในโรงงานเดือนละหนึ่งครั้ง

4. ร่วมวิจัยกับสถาบันการศึกษา ในการวิจัย เรื่องการ Recycle Concrete เพื่อลดขยะต่อสังคม

แนวทางปฏิบัติเพิ่มเติมเกี่ยวกับการป้องกันการมีส่วนเกี่ยวข้องกับการคอร์รัปชั่น

• บริษัทฯ มีนโยบายในการดำเนินการต่อต้านการทุจริตคอร์รัปชั่น
โดยได้จัดทำแนวทางการปฏิบัติเป็นลายลักษณ์อักษรไว้ในจรรยาบรรณของบริษัท
ซึ่งได้ผ่านการอนุมัติจากคณะกรรมการบริษัทแล้ว

• คณะกรรมการบริษัทได้กำหนดนโยบายการต่อต้านการทุจริตคอร์รัปชั่น
โดยได้แสดงเจตนารมณ์เข้าร่วมกับโครงการแนวร่วมปฏิบัติของภาพเอกขนไทยในการต่อต้านการทุจริต
โดยบริษัทได้ร่วมให้สัตยาบรรณเพื่อรับทราบข้อตกลงตามคำประกาศเจตนารมณ์ของแนวร่วมดังกล่าวในการต่อต้านการทุจริตคอร์รัปชั่นทุกรูปแบบ

นอกจากนี้ บริษัทได้มีการดำเนินการเพื่อป้องกันการมีส่วนเกี่ยวข้องกับการทุจริตและการคอร์รัปชั่น
ดังนี้

(1) บริษัทฯ ได้สื่อสารไปทั้งระดับกรรมการ ผู้บริหารและพนักงาน
    โดยกำหนดให้การดำเนินการทุกกระบวนการอยู่ในขอบข่ายกฎหมายอย่างเคร่งครัด
    หรือถ้าเกิดข้อผิดพลาดในกระบวนการดำเนินงานเนื่องจากความประมาท รู้เท่าไม่ทันการณ์
    ก็ให้บริษัทฯหรือผู้กระทำผิดรับโทษจากภาครัฐโดยไม่มีการวิ่งเต้นให้พ้นผิด

(2) บริษัทฯ
    จัดให้มีช่องทางในการรายงานหากมีการพบเห็นการฝ่าฝืนหรือพบเห็นการกระทำทุจริตคอร์รัปชั่น
    และมีมาตรการคุ้มครองให้กับผู้รายงาน

บริษัท ผลิตภัณฑ์คอนกรีตชลบุรี จำกัด (มหาชน) และ บริษัทย่อย

นโยบายต่อต้านการทุจริตคอร์รัปชั่น

1. บทนำ

บริษัท ผลิตภัณฑ์คอนกรีตชลบุรี จำกัด (มหาชน) และบริษัทย่อย ( “บริษัทฯ” หรือ “CCP” )
มุ่งมั่นที่จะดำเนินธุรกิจด้วยความซื่อสัตย์สุจริต โปร่งใส และเป็นไปตามหลักการกำกับดูแลกิจการที่ดี
บริษัทต่อต้านการทุจริตคอร์รัปชั่นทุกรูปแบบด้วยตระหนักดีถึงภัยร้ายแรงของการคอร์รัปชั่นที่ทำลายการแข่งขันอย่างเสรีและเป็นธรรม
ทั้งยังก่อให้เกิดความเสียหายต่อการพัฒนาเศรษฐกิจและสังคม

นโยบายต่อต้านการทุจริตคอร์รัปชั่น ( “นโยบาย” )
ฉบับนี้ถือเป็นส่วนเพิ่มเติมของจรรยาบรรณธุรกิจของบริษัทฯ
และได้รับการอนุมัติจากคณะกรรมการบริษัท

2. วัตถุประสงค์

  2.1 เพื่อกำหนดกฎเกณฑ์ และแนวทางปฏิบัติเพื่อป้องกันมิให้บริษัท พนักงานของบริษัท
  ตลอดจนบุคคลอื่น (เช่น บุคคลที่สาม)
  ที่ต้องปฏิบัติหน้าที่ที่เกี่ยวข้องกับบริษัทฯกระทำการฝ่าฝืนกฎหมายต่อต้านการทุจริตคอร์รัปชั่น
  รวมถึงกำหนดขั้นตอนการสอบทาน และการกำกับดูแล
  เพื่อให้มั่นใจว่ามีการปฏิบัติตามนโยบายฉบับนี้

  2.2 เพื่อให้มั่นใจว่า บริษัทฯ มีการยึดถือการปฏิบัติตามนโยบาย
  และข้อกำหนดเพื่อป้องกันการทุจริตคอร์รัปชั่นอย่างสิ้นเชิง (Zero-Tolerance Policy)
  ในกิจกรรมทางธุรกิจต่าง ๆ ที่อาจมีความเสี่ยงด้านการทุจริตคอร์รัปชั่น

3. คำนิยาม

การคอร์รัปชั่น (Corruption) หมายถึง การติดสินบนไม่ว่าจะอยู่ในรูปแบบใดๆ โดยการเสนอให้
การให้คำมั่นสัญญา การให้ การรับหรือการเรียกร้องผลประโยชน์เพื่อเป็นสิ่งจูงใจ (เช่น เงิน
ของกำนัล เงินให้กู้ยืม รางวัล ค่าตอบแทน การเลี้ยงรับรอง การบริจาค การสนับสนุน
หรือผลประโยชน์อื่น) เพื่อให้บุคคลกระทำอย่างหนึ่ง อย่างใดที่ผิดกฎหมาย หรือขัดต่อศีลธรรมอันดี
ตลอดจนการใช้อำนาจที่ได้มาโดยตำแหน่ง หน้าที่
และ/หรือการใช้ข้อมูลที่ได้รับจากการปฏิบัติหน้าที่การงานของบริษัทไปกระทำการใดๆ
ที่เป็นการเอื้อประโยชน์ให้กับตนเอง และ/หรือผู้อื่นเพื่อให้ได้มาซึ่งเงิน ทรัพย์สิน
ผลประโยชน์อื่นใดที่ไม่เหมาะสมทางธุรกิจ หรือผลประโยชน์ใดโดยมิชอบแก่ตนเอง
และ/หรือผู้อื่นทั้งทางตรงและทางอ้อม รวมถึงการกระทำใดๆ ที่ขัดหรือแย้งกับหลักจริยธรรม
ยกเว้นแต่เป็นกรณีที่กฎหมาย ระเบียบ ประกาศ ข้อบังคับ ขนบธรรมเนียมประเพณีของท้องถิ่น
หรือจารีตทางการค้าให้กระทำได้

4. ขอบเขต

ห้ามกรรมการ ผู้บริหาร และเจ้าหน้าที่ทุกคน (รวมเรียกว่า “พนักงาน”)
ของบริษัทดำเนินการหรือยอมรับการคอร์รัปชั่นทุกรูปแบบทั้งทางตรง หรือทางอ้อม
โดยครอบคลุมธุรกิจในทุกประเทศและทุกหน่วยงานที่เกี่ยวข้อง
บริษัทคาดหวังให้ผู้รับมอบอำนาจของบริษัทฯ ตัวแทน ตัวกลางทางธุรกิจอื่นๆ ที่มีความเกี่ยวข้อง
หรือกระทำในนามบริษัทปฏิบัติตามนโยบายฉบับนี้

5. หน้าที่และความรับผิดชอบ

  • คณะกรรมการบริษัทมีหน้าที่และรับผิดชอบในการพิจารณาและอนุมัตินโยบาย
  รวมถึงกำหนดให้มีระบบสนับสนุนการต่อต้านการคอร์รัปชั่นที่มีประสิทธิภาพ
  เพื่อให้มั่นใจว่าพนักงานทุกคนของบริษัทได้ตระหนักดี
  และให้ความสำคัญของปัญหาที่เกิดจากการคอร์รัปชั่น

• คณะกรรมการตรวจสอบมีหน้าที่และรับผิดชอบ ดังนี้

-   สอบทานรายงานทางการเงินและบัญชี ระบบการควบคุมภายใน
    ระบบตรวจสอบภายในและการบริหารความเสี่ยง

  ที่เชื่อมโยงกับความเสี่ยงอันอาจเกิดขึ้นจากการทุจริต
  เพื่อให้มั่นใจว่าการดำเนินงานของบริษัทมีความรัดกุม

  เหมาะสม และมีประสิทธิภาพ เป็นไปตามมาตรฐานการบัญชีที่รับรองทั่วไป

-   กำกับดูแลนโยบาย และมาตรการต่อต้านการคอร์รัปชั่น
    เพื่อให้มั่นใจว่าบริษัทได้ปฏิบัติภาระหน้าที่ตามกฎหมาย

  และจริยธรรมที่กำหนดไว้

-   กำกับดูแลนโยบายให้ พนักงานทุกคนยึดมั่นถือปฏิบัติตามนโยบายที่บริษัทฯกำหนดไว้

-   ทบทวนนโยบาย มาตรการในการต่อต้านคอร์รัปชั่น การประเมินตนเอง
    และให้ความเห็นในการพัฒนาปรับปรุง

  นโยบาย มาตรการต่อต้านการคอร์รัปชั่นให้สอดคล้องกับการดำเนินธุรกิจ และมีความเหมาะสม
  ทันสมัย

-   พิจารณานโยบาย หลักเกณฑ์การสรรหา พิจารณาประเมินผลการปฏิบัติงาน การปรับตำแหน่ง
    และการกำหนด

  ค่าตอบแทนของพนักงานโดยคำนึงถึงคุณสมบัติ จริยธรรม คุณธรรม การยอมรับ
  การปฏิบัติที่เคร่งครัดกับนโยบาย

  การต่อต้านคอร์รัปชั่น

-   รายงานผลการกำกับดูแลเกี่ยวกับนโยบาย
    มาตรการการต่อต้านคอร์รัปชั่นต่อคณะกรรมการบริษัทฯ

• ประธานเจ้าหน้าที่บริหาร และผู้บริหารมีหน้าที่รับผิดชอบในการกำหนดให้มีระบบ การส่งเสริม
และการสนับสนุนนโยบายต่อต้านการคอร์รัปชั่น เพื่อสื่อสารไปยังพนักงานและผู้เกี่ยวข้องทุกฝ่าย
รวมทั้งทบทวนความเหมาะสมของระบบและมาตรการต่างๆ
เพื่อให้สอดคล้องกับการเปลี่ยนแปลงของธุรกิจ ระเบียบ ข้อบังคับและข้อกำหนดของกฎหมาย

•
หน่วยงานตรวจสอบภายในมีหน้าที่และรับผิดชอบในการตรวจสอบสอบทานการปฏิบัติงานว่าเป็นไปอย่างถูกต้อง
ตรงตามนโยบาย แนวทางปฏิบัติ อำนาจในการดำเนินการ ระเบียบปฏิบัติ กฎหมาย
และข้อกำหนดของหน่วยงานที่เข้าไปกำกับติดตาม
เพื่อให้มั่นใจว่ามีระบบควบคุมที่มีความเหมาะสมและเพียงพอต่อความเสี่ยงจากการคอร์รัปชั่นที่อาจเกิดขึ้น

• เจ้าหน้าที่จะต้องปฏิบัติหน้าที่ให้สอดคล้องกับนโยบายนี้
กรณีมีข้อสงสัยหรือพบเห็นการฝ่าฝืนนโยบายนี้ จะต้องรายงานต่อผู้บังคับบัญชา
หรือผ่านช่องทางการรายงานตามที่บริษัทได้กำหนดไว้

6. นโยบายและแนวทางปฏิบัติ

6.1 บททั่วไป

• พนักงานบริษัทฯ
ทุกระดับต้องปฏิบัติตามนโยบายต่อต้านการคอร์รัปชั่นและจรรยาบรรณธุรกิจของบริษัท
โดยต้องไม่เข้าไปเกี่ยวข้องกับเรื่องคอร์รัปชั่น ไม่ว่าโดยทางตรงหรือทางอ้อม

• ผู้บริหารบริษัทฯ ไม่พึงละเลยหรือเพิกเฉย
เมื่อพบเห็นการกระทำที่เข้าข่ายการคอร์รัปชั่นที่เกี่ยวข้องกับบริษัทต้องแจ้งให้ผู้บังคับบัญชา
หรือบุคคลที่รับผิดชอบทราบ และให้ความร่วมมือในการตรวจสอบข้อเท็จจริงต่างๆ
หากมีข้อสงสัยหรือข้อซักถามให้ปรึกษาผู้บังคับบัญชา
หรือบุคคลที่กำหนดให้ทำหน้าที่รับผิดชอบเกี่ยวกับการติดตามการปฏิบัติตามจรรยาบรรณของบริษัท
ผ่านช่องทางต่างๆ ที่กำหนดไว้

• บริษัทฯ
จะให้ความเป็นธรรมและคุ้มครองพนักงานที่ปฏิเสธหรือแจ้งเรื่องการคอร์รัปชั่นที่เกี่ยวข้องกับบริษัท
โดยใช้มาตรการคุ้มครองผู้ร้องเรียน หรือผู้ที่ให้ความร่วมมือในการรายงานการคอร์รัปชั่น
ตามที่กำหนดไว้ในนโยบาย ของบริษัท

• ผู้ที่กระทำการคอร์รัปชั่นเป็นการกระทำผิดจรรยาบรรณของบริษัท
ซึ่งจะต้องได้รับการพิจารณาทางวินัยตามระเบียบที่บริษัทฯกำหนดไว้อย่างสูงสุด นอกจากนี้
อาจจะได้รับโทษตามกฎหมาย หากการกระทำนั้นผิดกฎหมาย

• บริษัทฯ ตระหนึกถึงความสำคัญในการเผยแพร่ ให้ความรู้
และทำความเข้าใจกับบุคคลที่ต้องปฏิบัติหน้าที่ที่เกี่ยวข้องกับบริษัทฯ
หรืออาจเกิดผลกระทบต่อบริษัทในเรื่องที่ต้องปฏิบัติให้เป็นไปตามนโยบายต่อต้านการคอร์รัปชั่นฉบับนี้เพื่อให้เกิดความชัดเจนในการดำเนินการในเรื่องที่มีความเสี่ยงสูงกับการเกิดการคอร์รัปชั่น
พนักงานของ บริษัททุกระดับต้องปฏิบัติด้วยความระมัดระวังในเรื่องที่กำหนดไว้ในข้อ 6.2 ถึงข้อ
6.5 ดังต่อไปนี้

6.2 การช่วยเหลือทางการเมือง

การช่วยเหลือทางการเมือง (Political Contributions) หมายถึง
การให้การสนับสนุนทางการเงิน สิ่งของ และ/หรือการเข้าร่วมกิจกรรม
ตลอดจนการส่งเสริมให้พนักงานเข้าร่วมกิจกรรมทางการเมืองในนามของบริษัทเพื่อให้ได้มาซึ่งความได้เปรียบทางธุรกิจการค้า
ทั้งนี้ ไม่รวมถึงการที่พนักงานเข้าร่วมกิจกรรมตามสิทธิเสรีภาพส่วนบุคคล
แต่จะต้องไม่แอบอ้างความเป็นพนักงาน ไม่ใส่เสื้อหรือเครื่องแต่งกายที่มีตราสัญญาลักษณ์ของบริษัท
หรือนำทรัพย์สิน อุปกรณ์ เครื่องมือใดๆ
ของบริษัทไปใช้เพื่อประโยชน์ในการดำเนินการใดๆในทางการเมือง

บริษัทฯ มีนโยบายดำเนินธุรกิจอย่างเป็นกลาง
ไม่ฝักใฝ่ทางการเมืองหรือนักการเมืองมืออาชีพที่สังกัดพรรคการเมืองพรรคใดพรรคหนึ่ง
บริษัทจะไม่สนับสนุนทางการเงินหรือสิ่งของให้แก่พรรคการเมือง นักการเมือง
หรือผู้สมัครรับเลือกทางการเมืองใดๆ
ไปเพื่อเป็นการช่วยเหลือทางการเมืองตามความหมายในวรรคแรก
โดยมีวัตถุประสงค์เพื่อเอื้อประโยชน์ทางธุรกิจให้กับบริษัท

6.3 การบริจาคเพื่อการกุศล

การบริจาคเพื่อการกุศล (Charitable Contribution, Donations and Aid Grants)
อาจทำให้เกิดความเสี่ยงต่อบริษัทฯ
เนื่องจากกิจกรรมดังกล่าวเกี่ยวข้องกับการใช้จ่ายเงินโดยไม่มีผลตอบแทนที่มีตัวตน
และอาจจะใช้เป็นข้ออ้างหรือเส้นทางสำหรับการคอร์รัปชั่น
และเพื่อไม่ให้การบริจาคเพื่อการกุศลมีวัตถุประสงค์แอบแฝง บริษัทฯ
จึงกำหนดนโยบายและหลักเกณฑ์เกี่ยวกับการบริจาคเพื่อการกุศล กระบวนการสอบทาน
และรายละเอียดการควบคุมไว้ดังต่อไปนี้

1.  ต้องเป็นการบริจาคในนามบริษัท มิใช่ในนามบุคคลใดบุคคลหนึ่ง และมีหลักฐานในการบริจาค
    เช่น เอกสารหลักฐานการขอรับบริจาค ใบอนุโมทนาบัตร หรือภาพถ่ายที่บริษัทฯ
    เข้าไปมีส่วนร่วมในกิจกรรมการบริจาค หลักฐานการมอบสิ่งของหรือเงินบริจาค เป็นต้น

2.  ผู้รับบริจาคจะต้องเป็นบุคคล หรือองค์กรที่ไม่ขัดต่อกฎหมาย จารีตประเพณี
    วัฒนธรรมอันดีงามของประเทศ
    มีวัตถุประสงค์เพื่อก่อให้เกิดประโยชน์ต่อสังคมอย่างแท้จริงหรือเพื่อเป็นไปตามวัตถุประสงค์ของการดำเนินงานด้วยความรับผิดชอบต่อสังคม
    (Corporate Social Responsibility: CSR)

3.  ไม่มีวัตถุประสงค์แอบแผงเกี่ยวข้องกับผลประโยชน์ต่างตอบแทนให้กับบุคคลใด หรือหน่วยงานใด
    ยกเว้น การประกาศเกียรติคุณตามธรรมเนียมปฏิบัติทั่วไป เช่น การติดตราสัญญาลักษณ์
    (Logo) ในสถานที่จัดกิจกรรม เส้นทาง ยานพาหนะ ชุดแต่งกาย ที่ร่วมกิจกรรม
    การประกาศรายชื่อบริษัทฯ ณ สถานที่จัดงาน หรือในสื่อเพื่อการประชาสัมพันธ์ เป็นต้น

6.4 เงินสนับสนุน

เงินสนับสนุน (Sponsorships) เป็นวิธีการประชาสัมพันธ์ทางธุรกิจของบริษัททางหนึ่ง
ซึ่งแตกต่างจากการบริจาคเพื่อการกุศล โดยมีวัตถุประสงค์เพื่อธุรกิจ ตราสินค้า
หรือชื่อเสียงของบริษัท
ซึ่งมีความเสี่ยงอยู่เนื่องจากเป็นการจ่ายเงินสำหรับการบริการหรือผลประโยชน์ที่ยากต่อการวัดผลและติดตาม
เงินสนับสนุนยังอาจถูกเชื่อมโยงไปเกี่ยวกับการติดสินบน
บริษัทฯจึงกำหนดนโยบายและหลักเกณฑ์เกี่ยวกับเงินสนับสนุน กระบวนการสอบทาน
และรายละเอียดการควบคุมไว้ดังต่อไปนี้

1.  เงินสนับสนุนนั้นต้องทำในนามบริษัทเท่านั้นมิให้ทำในนามบุคคลใดบุคคลหนึ่ง
    หรือเพื่อการประชาสัมพันธ์บุคคลใดบุคคลหนึ่ง

2.  มีหลักฐานพิสูจน์ได้ว่าผู้ขอเงินสนับสนุนได้ทำกิจกรรมตามโครงการที่บริษัทได้สนับสนุนจริง
    และเป็นการดำเนินการเพื่อก่อให้เกิดประโยชน์ต่อสังคมอย่างแท้จริง
    หรือเพื่อเป็นไปตามวัตถุประสงค์ของการดำเนินงานด้วยความรับผิดชอบต่อสังคม (Corporate
    Social Responsibility: CSR)

3.  บริษัทจะไม่สนับสนุนบุคคล หรือองค์กรที่ขัดต่อกฎหมาย ศีลธรรม วัฒนธรรมอันดีงามของประเทศ

4.  การสนับสนุนจะต้องไม่มีวัตถุประสงค์ต่างตอบแทนเพื่อให้ได้มาซึ่งความได้เปรียบที่ขัดต่อคุณธรรมหรือเป็นการแลกเปลี่ยนอย่างชัดเจนหรือแอบแฝงเพื่อให้ได้มาซึ่งการช่วยเหลือหรือผลประโยชน์

6.5 การให้หรือการรับของขวัญ การรับรอง การต้อนรับ

บริษัทตระหนักดีว่าการสร้างความสัมพันธ์ที่ดีกับพันธมิตรทางธุรกิจเป็นสิ่งที่สำคัญที่จะนำมาซึ่งความสำเร็จอย่างต่อเนื่องของบริษัท
พนักงานสามารถให้หรือรับของขวัญ (Gifts) ค่าบริการรับรอง การต้อนรับ (Hospitality)
และ/หรือในรูปค่าใช้จ่ายอื่น (Others) แก่/จาก นิติบุคคล หรือบุคคลใดๆ ได้ หากเข้าเงื่อนไข
ดังต่อไปนี้

1.  เป็นการให้หรือรับ ในนามบริษัท มิใช่เป็นการให้หรือการรับนามบุคคลใดบุคคลหนึ่ง

2.  ไม่เป็นการกระทำที่มีวัตถุประสงค์เพื่อครอบงำ ชักนำ หรือตอบแทน องค์กร นิติบุคคล
    หรือบุคคลใดๆ เพื่อให้ได้มาซึ่งความได้เปรียบที่ขัดต่อคุณธรรม
    หรือเป็นการแลกเปลี่ยนอย่างชัดเจนหรือแอบแฝงเพื่อให้ได้มาซึ่งการช่วยเหลือหรือผลประโยชน์

3.  ไม่เป็นการกระทำที่ขัดต่อกฎหมาย ข้อบังคับของบริษัท
    หรือข้อกำหนดของหน่วยงานที่ทำหน้าที่ควบคุมบริษัทที่จดทะเบียนในตลาดหลักทรัพย์แห่งประเทศไทย

4.  ไม่เป็นของขวัญที่อยู่ในรูปของเงินสดหรือสิ่งเทียบเท่าเงินสด (เช่น บัตรของขวัญ
    หรือบัตรกำนัล)

5.  การให้หรือการรับจะต้องมีความเหมาะสมกับสถานการณ์ เช่น การให้ของขวัญเล็กๆ น้อยๆ
    ในช่วงเทศกาลปีใหม่ ตรุษจีน หรือสงกรานต์ รวมทั้งการแสดงความยินดีต่อความสำเร็จ
    ซึ่งถือเป็นธรรมเนียมปกติ

6.  บริษัทจะปฏิเสธการให้ และรับของขวัญ การรับรอง แก่/จาก นิติบุคคล องค์กร
    และผู้มีอำนาจในการตัดสินใจขององค์กร ที่บริษัทอยู่ระหว่างการประมูลงาน ประกวดราคา
    ทำสัญญาสั่งซื้อ/สั่งจ้าง
    ยกเว้นการรับรองในการให้บุคคลหรือองค์กรที่มีหน้าที่ตรวจสอบคุณภาพสินค้าหรือบริการ
    เข้าเยี่ยมชมกระบวนการผลิตที่โรงงาน หรือศูนย์บริการของบริษัทฯ
    เพื่อให้เกิดความมั่นใจในคุณภาพสินค้าหรือบริการ ตามขั้นตอนปกติในการประกวดราคา ประมูล
    หรือกระบวนการสั่งซื้อหรือสั่งจ้าง โดยมูลค่าการต้อนรับ
    การรับรองจะต้องเป็นไปตามความเหมาะสม

7.  พนักงานสามารถรับของขวัญซึ่งมีมูลค่าได้ไม่เกิน 3,000 บาท
    ในกรณีที่ไม่สามารถปฏิเสธและจะต้องรับของขวัญซึ่งมีมูลค่าเกินกว่า 3,000 บาท
    ต้องแจ้งให้ผู้บังคับบัญชาทราบ และนำส่งของขวัญดังกล่าวให้แก่ เลขานุการบริษัทฯ
    เพื่อบันทึกลงทะเบียนการรับของขวัญ และนำไปเป็นของรางวัลให้แก่พนักงานในเทศกาลต่าง ๆ
    หรือบริจาคเพื่อการกุศลตามความเหมาะสม

7. การประเมินความเสี่ยง

คณะกรรมการบริษัทฯ กำหนดให้มีการประเมินความเสี่ยงด้วยตนเอง (CSA : Control
self-assessment) อย่างน้อยปีละ 2 ครั้ง
ซึ่งครอบคลุมความเสี่ยงอาจเกิดจากการทุจริตหรือการคอร์รัปชั่น
และทบทวนมาตรการจัดการความเสี่ยงที่ใช้อยู่ให้มีความเหมาะสมที่จะป้องกันความเสี่ยงให้อยู่ในระดับที่ยอมรับได้
โดยมอบหมายให้คณะกรรมการตรวจสอบ เป็นผู้พิจารณาผลการประเมิน
ติดตามผลการพัฒนาปรับปรุงทบทวนมาตรการจัดการความเสี่ยง

8. ทรัพยากรบุคคล

บริษัทจะนำนโยบายฉบับนี้มาใช้เป็นส่วนหนึ่งในการบริหารงานบุคลากรของบริษัท
โดยออกเป็นระเบียบข้อบังคับการบริหารงานบุคคล เพื่อให้พนักงานปฏิบัติตามนโยบาย
มาตรการการต่อต้านการคอร์รัปชั่น และจัดอบรมให้ความรู้แก่พนักงานให้ยึดมันในคุณธรรม ยอมรับ
และยึดถือปฏิบัติ ในทุกกระบวนการตั้งแต่การสรรหา การฝึกอบรม การประเมินผลงาน
การให้ค่าตอบแทนและการประเมินผลงาน

9. การอบรมและการสื่อสาร

พนักงาน

พนักงานทุกคนในบริษัทจะได้รับการสื่อสารให้รับทราบนโยบายต่อต้านการคอร์รัปชั่น
รวมถึงการจัดให้มีการอบรมให้กับผู้บริหาร
และเจ้าหน้าที่ของบริษัทเพื่อให้ตระหนึกถึงความสำคัญของนโยบายฉบับนี้
นโยบายต่อต้านการคอร์รัปชั่นรวมถึงการเปลี่ยนแปลงแก้ไข เพิ่มเติมจะแสดงไว้ในเว็บไซต์ของบริษัท

ตัวแทน ตัวกลางทางธุรกิจ ผู้จัดจำหน่าย/ผู้ให้บริการ และผู้ที่เกี่ยวกับห่วงโซ่อุปทาน (Supply
Chain) ของบริษัทฯ

บริษัทจะสื่อสารประชาสัมพันธ์ ให้ความรู้เกี่ยวกับนโยบายต่อต้านการคอร์รัปชั่นแก่ตัวแทน
ตัวกลางทางธุรกิจ ผู้จัดจำหน่ายสินค้า/ผู้ให้บริการ ผู้ที่เกี่ยวข้องกับห่วงโซ่อุปทาน (Supply
Chain) ที่เกี่ยวข้องกับกระบวนการทั้งหมดที่มีต่อการสร้างความพอใจให้กับลูกค้า
ตั้งแต่กระบวนการจัดซื้อ (Procurement) การผลิต (Manufacturing) การจัดเก็บ
(Storage) เทคโนโลยีสารสนเทศ (Information Technology) การจัดจำหน่าย
(Distribution) และการขนส่ง (Transportation)
ทั้งนี้บริษัทจะร่วมการสนับสนุนในด้านองค์ความรู้ การพัฒนา
การปลูกฝังพฤติกรรมการในเรื่องการต่อต้านการคอร์รัปชั่น
ให้แก่พนักงานส่งต่อไปถึงบุคคลในครอบครัวของพนักงาน คู่ค้า
และองค์กรที่ทำหน้าที่พัฒนาการต่อต้านการคอร์รัปชั่นของประเทศ

10. การกำกับติดตามและสอบทาน

ฝ่ายทรัพยากรบุคคลของบริษัทจะทบทวนนโยบายฉบับนี้ และเสนอให้คณะกรรมการตรวจสอบ
พิจารณาความเหมาะสม ให้ความเห็นเพื่อเสนอคณะกรรมการบริษัทพิจารณาอนุมัติ
หากมีการเปลี่ยนแปลง รวมทั้งกำกับ และติดตามการนำนโยบายฉบับนี้ไปปฏิบัติและให้คำแนะนำต่างๆ
อย่างต่อเนื่อง

11.ช่องทางให้ร้องเรียน ซักถามข้อสงสัย
หรือพบเห็นการฝ่าฝืนนโยบายมาตรการต่อต้านการทุจริตคอร์รัปชั่น

บริษัทเปิดช่องทางสามารถให้ผู้ร้องเรียน ซักถามข้อสงสัย
หรือแจ้งเบาะแสการพบเห็นการฝ่าฝืนนโยบายมาตรการต่อต้านการทุจริตคอร์รัปชั่น
ให้สามารถรายงานได้โดยตรงถึงคณะกรรมการตรวจสอบที่เป็นอิสระของบริษัท
ผ่านทางจดหมายอิเล็กทรอนิกส์ในหน้าเว็บไซต์ของบริษัทฯ และE-Mail : auditcom@ccp.co.th
โดยข้อมูลจะส่งตรงถึงคณะกรรมการตรวจสอบของบริษัทฯ

12. มาตรการในการให้ความคุ้มครองผู้ร้องเรียน (Whistleblower Procedures)

เนื่องจากผู้ร้องเรียนให้ข้อมูลรวมถึงการแจ้งเบาะแสจะต้องเปิดเผยความมีตัวตนและบริษัทสามารถติดต่อสื่อสารกลับไปได้
บริษัทจึงมีมาตรการในการให้ความคุ้มครองผู้ร้องเรียน (Whistleblower Procedures)
ไม่ให้ได้รับความเสียหาย หรือผลกระทบต่อ ชื่อเสียง ตำแหน่ง
การปฏิบัติงานโดยผู้พิจารณาการร้องเรียนเป็นกรรมการตรวจสอบและกรรมการอิสระของบริษัท
มีกระบวนการรับเรื่องร้องเรียนที่มีความปลอดภัย ปฏิบัติตามหลักการกำกับดูแลกิจการที่ดี
โดยคำนึงถึงประโยชน์ของผู้มีส่วนได้เสียของบริษัทฯ

13. กระบวนการลงโทษ

การลงโทษให้เป็นไปตามระเบียบว่าด้วยวินัยพนักงานของบริษัท และ/หรือข้อกฎหมายที่เกี่ยวข้อง

11. การควบคุมภายในและการบริหารจัดการความเสี่ยง

11.1 สรุปความเห็นของคณะกรรมการบริษัทเกี่ยวกับระบบการควบคุมภายใน

บริษัทฯ ได้ให้ความสำคัญต่อระบบการควบคุมภายในและการบริหารความเสี่ยงอย่างต่อเนื่อง
โดยพนักงานทุกคนของบริษัทฯ มีบทบาทและความรับผิดชอบร่วมกัน
ซึ่งมีการกำหนดภาระหน้าที่ความรับผิดชอบ
อำนาจการดำเนินการในระดับบริหารและระดับปฏิบัติการไว้เป็นลายลักษณ์อักษรอย่างชัดเจน
ครอบคลุมถึงการควบคุมทางการเงิน การดำเนินงาน การบริหาร
การกำกับดูแลการปฏิบัติงานให้เป็นไปตามกฎหมายและระเบียบข้อบังคับที่เกี่ยวข้อง
รวมถึงมีการบริหารความเสี่ยง
เพื่อก่อให้เกิดความมั่นใจอย่างสมเหตุสมผลว่าจะสามารถบรรลุวัตถุประสงค์ของบริษัทฯ ดังนี้

1. กำหนดกลยุทธ์และเป้าหมาย ไว้อย่างชัดเจน โดยมีความสอดคล้องและสนับสนุนพันธกิจ
(Mission) รวมถึงกลยุทธ์ใน

การดำเนินธุรกิจ ( Strategy ) ของบริษัทฯ

2. ผลการปฏิบัติงานบรรลุตามวัตถุประสงค์ที่กำหนดไว้
โดยมีการบริหารทรัพยากรอย่างมีประสิทธิภาพและคุ้มค่า

3. รายงานข้อมูลที่มีสาระสำคัญทั้งด้านการเงิน การบริหาร และการดำเนินงาน มีความถูกต้อง
ครบถ้วน เชื่อถือได้

และทันเวลา

4. การดำเนินงานและการปฏิบัติงาน เป็นไปตามนโยบาย กฎ ระเบียบ
และข้อกำหนดที่สอดคล้องกับกฎหมายและ

ข้อบังคับอื่นที่เกี่ยวข้องกับการดำเนินธุรกิจ

5. บุคลากร ทรัพย์สิน รวมทั้งข้อมูลในระบบสารสนเทศมีความปลอดภัย

6. มีการกำกับดูแลและการบริหารจัดการอย่างเหมาะสมและมีประสิทธิผล

7. มีการปรับปรุงคุณภาพการปฏิบัติงานในทุกด้านอย่างต่อเนื่อง

บริษัทฯ มีกรอบการบริหารความเสี่ยงตามแนวทางของ COSO Enterprise Risk Management
– Integrate Framework และระบบการควบคุมภายใน
ตามกรอบแนวทางการควบคุมภายในตามมาตรฐานสากล The Committee Of Sponsoring
Organizations Of The Treadway Commission (COSO) โดย COSO 2013
ได้กำหนดกรอบการควบคุมภายใน ใน 5 องค์ประกอบหลักและ 17 หลักการย่อย ซึ่งบริษัทฯ
ได้ถือปฏิบัติอย่างเหมาะสมแล้วดังต่อไปนี้

1) สภาพแวดล้อมการควบคุม (Control Environment)

1.1 บริษัทฯ มีความยึดมั่นในคุณค่าของความซื่อตรง (Integrity) และจริยธรรมขององค์กร

1.2 คณะกรรมการมีความเป็นอิสระจากฝ่ายบริหาร และทำหน้าที่กำกับดูแล (Oversight)
และพัฒนาการดำเนินการ

ด้านการควบคุมภายใน

1.3 ฝ่ายบริหารได้จัดให้มีโครงสร้างสายการรายงาน
การกำหนดอำนาจในการสั่งการและความรับผิดชอบที่เหมาะสม

เพื่อให้บริษัทฯ บรรลุวัตถุประสงค์ ภายใต้การกำกับดูแล (Oversight) ของคณะกรรมการ

1.4 บริษัทฯ มีความมุ่งมั่นในการจูงใจ พัฒนาและรักษาบุคลากรที่มีความรู้ความสามารถ

1.5 บริษัทฯ กำหนดให้บุคลากรมีหน้าที่และความรับผิดชอบในการควบคุมภายใน
เพื่อให้บรรลุตามวัตถุประสงค์

2) การประเมินความเสี่ยง (Risk Assessment)

2.1 บริษัทฯ ได้กำหนดวัตถุประสงค์อย่างชัดเจนเพียงพอ
เพื่อให้สามารถระบุและประเมินความเสี่ยงต่างๆที่เกี่ยวข้องกับ

การบรรลุวัตถุประสงค์ขององค์กร

2.2
มีการระบุและวิเคราะห์ความเสี่ยงทุกประเภทที่อาจกระทบต่อการบรรลุวัตถุประสงค์ไว้อย่างครอบคลุมทั่วทั้งบริษัทฯ

2.3
มีการพิจารณาถึงโอกาสที่จะเกิดการทุจริตในการประเมินความเสี่ยงที่จะบรรลุวัตถุประสงค์ของบริษัทฯ

2.4 บริษัทฯ สามารถระบุและประเมินความเปลี่ยนแปลงที่อาจมีผลกระทบต่อระบบการควบคุมภายใน

3) การควบคุมการปฏิบัติงาน (Control Activities)

3.1 บริษัทฯ
มีมาตรการควบคุมที่ช่วยลดความเสี่ยงที่จะไม่บรรลุวัตถุประสงค์ขององค์กรให้อยู่ในระดับที่ยอมรับได้

3.2 บริษัทฯ เลือกและพัฒนากิจกรรมการควบคุมทั่วไปด้วยระบบเทคโนโลยี
เพื่อช่วยสนับสนุนการบรรลุวัตถุประสงค์

3.3 บริษัทฯ จัดให้มีกิจกรรมการควบคุมผ่านทางนโยบาย
ซึ่งได้กำหนดสิ่งที่คาดหวังและขั้นตอนการปฏิบัติเพื่อให้

นโยบาย ที่กำหนดไว้นั้นสามารถนำไปสู่การปฏิบัติได้

4) ระบบสารสนเทศและการสื่อสารข้อมูล (Information & Communication)

4.1 บริษัทฯ มีข้อมูลที่เกี่ยวข้องและมีคุณภาพ
เพื่อสนับสนุนให้การควบคุมภายในสามารถดำเนินไปได้ตามที่กำหนดไว้

4.2 มีการสื่อสารข้อมูลภายในบริษัท
ซึ่งรวมถึงวัตถุประสงค์และความรับผิดชอบต่อการควบคุมภายในที่จำเป็นต่อการ

สนับสนุนให้การควบคุมภายในสามารถดำเนินไปได้ตามที่วางไว้

4.3 บริษัทฯ ได้สื่อสารกับหน่วยงานภายนอก เกี่ยวกับประเด็นที่อาจมีผลกระทบต่อการควบคุมภายใน

5) ระบบการติดตาม (Monitoring Activities)

5.1 บริษัทฯ ได้ติดตามและประเมินผลการควบคุมภายใน
เพื่อให้มั่นใจได้ว่าการควบคุมภายในยังดำเนินไปอย่าง

ครบถ้วน และเหมาะสม

5.2 บริษัทฯ ประเมินและสื่อสารข้อบกพร่องของการควบคุมภายในอย่างทันเวลาต่อบุคคลที่รับผิดชอบ
ซึ่งรวมถึงผู้บริหาร

ระดับสูงและคณะกรรมการตามความเหมาะสม

นอกจากนี้บริษัทฯ ได้มุ่งให้ความสำคัญกับการบริหารความเสี่ยงขององค์กร
โดยได้พิจารณาการแจกแจงความเสี่ยง จัดอันดับความเสี่ยง กำหนดแนวทางการบริหารความเสี่ยง
มอบหมายผู้รับผิดชอบเพื่อจัดให้มีมาตรการควบคุมและจัดการความเสี่ยง
เพื่อให้บริษัทฯสามารถบรรลุเป้าหมายที่กำหนดไว้
และเพื่อสร้างความเชื่อมั่นให้กับผู้ถือหุ้นและผู้มีส่วนได้ส่วนเสีย บริษัทฯ
ได้มีการจัดการความเสี่ยงและติดตามอย่างใกล้ชิด และมั่นใจได้ว่าความเสี่ยงอยู่ในระดับที่ยอมรับได้
รวมทั้งบริษัทฯ สามารถบรรลุเป้าหมายที่กำหนดไว้ ทั้งนี้บริษัทฯ
ได้อธิบายรายละเอียดของปัจจัยความเสี่ยงที่อาจส่งผลกระทบต่อผลการดำเนินงานของบริษัทฯ
ไว้ในส่วนของปัจจัยเสี่ยงแล้ว

11.2 ความเห็นของคณะกรรมการตรวจสอบ

คณะกรรมการตรวจสอบได้มีการประเมินระบบการควบคุมภายในของบริษัทฯ
จากการสอบทานการประเมินระบบการควบคุมภายใน และจากการซักถามข้อมูลจากฝ่ายบริหาร
ผลการประเมินจากแบบประเมินความเพียงพอของระบบการควบคุมภายใน สรุปได้ว่า บริษัทฯ
มีระบบการควบคุมภายในที่มีประสิทธิผลเหมาะสมเพียงพอ นอกจากนี้ ผู้สอบบัญชีของบริษัทฯ คือ
บริษัท เอ็ม อาร์ แอนด์ แอสโซซิเอท จำกัด ซึ่งเป็นผู้ตรวจสอบรายงานทางการเงินประจำปี 2562
ได้ประเมินประสิทธิผลระบบการควบคุมภายในของบริษัทฯ ตามที่เห็นว่าจำเป็น โดยพบว่า
ระบบการควบคุมภายในที่มีสาระสำคัญมีความเหมาะสมและเพียงพอ

11.3 หัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท

การควบคุมภายใน

หน่วยงานตรวจสอบภายในมีความเป็นอิสระ
รายงานต่อคณะกรรมการตรวจสอบในด้านงานตรวจสอบภายใน
และรายงานต่อประธานกรรมการบริหาร
ในด้านงานบริหารหน่วยงานมีกฎบัตรของหน่วยงานตรวจสอบภายในซึ่งกำหนดภารกิจ ขอบเขต
วัตถุประสงค์และภาระหน้าที่ความรับผิดชอบ รวมถึงสิทธิในการปฏิบัติงานตรวจสอบไว้อย่างชัดเจน
และมีการจัดทำคู่มือการปฏิบัติงานตรวจสอบที่ปรับปรุงให้เหมาะสมอยู่เสมอ
เพื่อใช้อ้างอิงการปฏิบัติงานให้เป็นทิศทางเดียวกัน
หน่วยงานตรวจสอบภายในทำหน้าที่ตรวจประเมินระบบการควบคุมภายใน
ระบบการบริหารความเสี่ยง และการกำกับดูแลกิจการของบริษัทฯ
ตามแผนงานการตรวจสอบประจำปี ซึ่งได้พิจารณาจากปัจจัยเสี่ยงที่เกี่ยวข้อง (Risk Based
Audit Approach) โดยผ่านการอนุมัติจากคณะกรรมการตรวจสอบ
รวมทั้งการให้คำปรึกษาแนะนำในด้านต่างๆเพื่อให้เกิดความเชื่อมั่นว่าการปฏิบัติงานของบริษัทฯ
จะบรรลุผลสำเร็จตามกลยุทธ์และวัตถุประสงค์ที่กำหนดไว้
อีกทั้งยังทำการติดตามประเมินผลอย่างสม่ำเสมอเพื่อให้เกิดความมั่นใจในระบบที่วางไว้ได้ดำเนินการเป็นไปอย่างต่อเนื่อง
และได้รับการแก้ไขปรับปรุงอย่างสม่ำเสมอ

ในการตรวจประเมินความมีประสิทธิผลของการบริหารความเสี่ยง
หน่วยงานตรวจสอบภายในได้ดำเนินการสอบทานตัวบ่งชี้เหตุการณ์หรือปัจจัยเสี่ยงที่ส่งผลกระทบต่อวัตถุประสงค์
และแนวทางการบริหารความเสี่ยงของผู้ปฏิบัติงานเพื่อให้มั่นใจว่ามีการระบุและประเมินความเสี่ยงได้อย่างถูกต้องเหมาะสม
และมีการบริหารความเสี่ยงที่เป็นระบบสามารถจัดการความเสี่ยงให้อยู่ในระดับที่ยอมรับได้และมีการรายงานอย่างครบถ้วนทันเวลา
พร้อมทั้งยังมีการติดตามสอบทานความเสี่ยงอย่างต่อเนื่องสม่ำเสมอ

ในการตรวจประเมินความมีประสิทธิผลของระบบการควบคุมภายใน
หน่วยงานตรวจสอบภายในได้จัดทำแบบประเมินความเพียงพอของระบบการควบคุมภายในของแต่ละระบบงาน
รวมทั้งได้ทำการสอบทานผลการปฏิบัติงาน เพื่อให้มั่นใจว่า บริษัทฯ
สามารถบรรลุวัตถุประสงค์ที่ตั้งไว้อย่างมีประสิทธิภาพและประสิทธิผล โดยปฏิบัติตามกฎ ระเบียบ
ข้อบังคับต่างๆ อย่างเคร่งครัด และรายงานทางการเงินมีความถูกต้องน่าเชื่อถือ

ในการตรวจประเมินความมีประสิทธิผลของการกำกับดูแลกิจการ
หน่วยงานตรวจสอบภายในได้ตรวจประเมินการกำกับดูแลดูแลกิจการตามหลักการกำกับดูแลกิจการที่ดีของตลาดหลักทรัพย์แห่งประเทศไทยเป็นเกณฑ์
เพื่อให้มั่นใจว่าบริษัทฯ
มีโครงสร้างและการสนับสนุนของกระบวนการที่จำเป็นในการนำไปสู่ผลสำเร็จของการกำกับดูแลที่ดีและโปร่งใสและให้ความเป็นธรรมเท่าเทียมกัน
ตลอดจนมีการนำทรัพยากรไปใช้อย่างมีประสิทธิภาพ ประสิทธิผล ตรงตามวัตถุประสงค์
เพื่อก่อให้เกิดประโยชน์สูงสุดต่อผู้มีส่วนได้เสียทุกฝ่าย
ทั้งนี้ได้ตรวจประเมินการกำกับดูแลกิจการตามข้อกำหนดใหม่ของสำนักงานคณะกรรมการกำกับหลักทรัพย์และตลาดหลักทรัพย์เพื่อสร้างความยั่งยืนให้กับบริษัทฯ

นอกจากนี้หัวหน้าหน่วยงานตรวจสอบภายในได้ปฏิบัติหน้าที่สนับสนุนหน้าที่ของเลขานุการของคณะกรรมการตรวจสอบ
เพื่อสนับสนุนภาระหน้าที่และความรับผิดชอบทุกหน้าที่ของคณะกรรมการตรวจสอบที่ได้รับมอบหมายมาจากคณะกรรมการบริษัทให้มีประสิทธิผล
และยังมีบทบาทในการให้คำปรึกษาแนะนำในด้านต่างๆ ในด้านความเสี่ยงระดับองค์กร
และในด้านการรักษาความปลอดภัยด้านสารสนเทศของบริษัทฯ
หน่วยงานตรวจสอบภายในได้ยึดถือมาตรฐานการปฏิบัติงานวิชาชีพการตรวจสอบ (Standard for
the Professional Practice of Internal Auditing), COSO 2013
เป็นกรอบหรือแนวทางในการปฏิบัติงาน และให้มีการปฏิบัติงานที่เป็นอิสระ เที่ยงธรรม
สอดคล้องกับมาตรฐานสากล และให้ความสำคัญต่อการพัฒนาฝึกอบรมอย่างต่อเนื่อง

หัวหน้างานตรวจสอบภายในของบริษัท

บริษัทฯ ได้แต่งตั้งให้ นายชัชวาล เตรียมวิจารณ์กุล กรรมการผู้จัดการ บริษัท สมาร์ท คอนซัลติ้ง
แอนด์ เซอร์วิสเซส จำกัด

เป็นหัวหน้างานตรวจสอบภายใน
เพื่อทำหน้าที่ปฏิบัติงานตรวจสอบภายในทุกด้านตามมาตรฐานการตรวจสอบภายใน
และวิเคราะห์ความเสี่ยง จัดทำแผนการตรวจสอบ
รวมถึงจัดทำรายงานการตรวจสอบภายในให้เป็นไปตามมาตรฐาน
ซึ่งคณะกรรมการตรวจสอบได้มีความเห็นว่า
ผู้ดำรงตำแหน่งหัวหน้างานตรวจสอบภายในมีวุฒิการศึกษา ประสบการณ์ การอบรม
ที่เหมาะสมเพียงพอกับการปฏิบัติหน้าที่ดังกล่าว

(รายละเอียดคุณสมบัติผู้ดำรงตำแหน่งหัวหน้างานตรวจสอบภายใน ตามเอกสารแนบ)

ผู้รับผิดชอบสูงสุดในสายงานบัญชีและการเงิน และผู้ควบคุมดูแลการทำบัญชี

บริษัทฯ ได้แต่งตั้งให้ นายไพชยนต์ แก้วมงคล ผู้จัดการฝ่ายการบัญชี
ให้ดำรงตำแหน่งผู้รับผิดชอบสูงสุดในสายงานบัญชีและการเงิน และผู้ควบคุมดูแลการทำบัญชี
โดยรับผิดชอบในการจัดทำรายงานทางการเงิน
และเปิดเผยข้อมูลตามรายละเอียดประกอบงบการเงินของบริษัทฯ ให้มีความครบถ้วนและถูกต้อง
โดยผู้จัดการฝ่ายการบัญชีเป็นผู้มีคุณสมบัติ วุฒิการศึกษา ประสบการณ์
และการอบรมที่เหมาะสมเพียงพอกับการปฏิบัติหน้าที่ดังกล่าว

(รายละเอียดคุณสมบัติผู้ดำรงตำแหน่งผู้รับผิดชอบสูงสุดในสายงานบัญชีและการเงิน
และผู้ควบคุมดูแลการทำบัญชี ตามเอกสารแนบ)

12. รายการระหว่างกัน

การทำรายการระหว่างกันของบริษัทฯ

บริษัทฯ มีนโยบายทำรายการระหว่างกันกับบุคคลหรือกิจการที่เกี่ยวข้องกัน หมายถึง
บุคคลหรือกิจการที่อยู่ภายใต้การควบคุมของกลุ่มบริษัท
หรือสามารถควบคุมกลุ่มบริษัททั้งทางตรงและทางอ้อม
หรือมีอิทธิพลอย่างเป็นสาระสำคัญในการตัดสินใจด้านการเงินหรือการดำเนินงานของกลุ่มบริษัท

บุคคลหรือกิจการที่เกี่ยวข้องกันประกอบด้วย

+--------------------+---+-------------------+---+------------------------+
| ชื่อกิจการ            |   | ประเภทธุรกิจ        |   | ลักษณะความสัมพันธ์         |
+--------------------+---+-------------------+---+------------------------+
| บริษัท ชลบุรีอินเตอร์    |   | ธุรกิจโรงแรม        |   | บริษัทร่วมของ CCP         |
| จำกัด               |   |                   |   | (ถือหุ้นโดย               |
+--------------------+---+-------------------+---+------------------------+
|                    |   |                   |   | บริษัท ชลประทีปสินทรัพย์     |
|                    |   |                   |   | จำกัด)                  |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| บริษัท               |   | ถือคร              |   | มีผู้ถือหุ้นและกรรมการร่วมกัน  |
| ระยองมาบตาพุดธุรกิจ   |   | องที่ดินเพื่อรอการพัฒนา |   |                        |
| จำกัด               |   |                   |   |                        |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| บริษัท สมายล์ แอสเสท  |   | ค้าอสังหาริมทรัพย์     |   | มีผู้ถือหุ้นและกรรมการร่วมกัน  |
| จำกัด               |   |                   |   |                        |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| บริษัท ศรีสุรศักดิ์ จำกัด  |   | ให้เ               |   | มีผู้ถือหุ้นและกรรมการร่วมกัน  |
|                    |   | ช่าทรัพย์สินและเซอร์วิส |   |                        |
+--------------------+---+-------------------+---+------------------------+
|                    |   | อพาร์ทเมนท์         |   |                        |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| บริษัท ทีปกรโฮลดิ้ง     |   | ลงทุนในกิจการ       |   | มีผู้ถือหุ้นและกรรมการร่วมกัน  |
| จำกัด               |   |                   |   |                        |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| บริษัท ทีปกร เลค แอนด์ |   | บริหารอสังหาริมทรัพย์  |   | มีผู้ถือหุ้นและกรรมการร่วมกัน  |
| แลนด์ จำกัด          |   |                   |   |                        |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| บริษัท               |   | ค้าอสังหาริมทรัพย์     |   | มีผู้ถือหุ้นและกรรมการร่วมกัน  |
| ชลบุรีสงวนวงศ์ธุรกิจ    |   |                   |   |                        |
| จำกัด               |   |                   |   |                        |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| บริษัท บางพระธุรกิจ    |   | ให้เช่าอสังหาริมทรัพย์  |   | มีผู้ถือหุ้นและกรรมการร่วมกัน  |
| จำกัด               |   |                   |   |                        |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| บริษัท อ่างหิน พลังงาน  |   | สถา               |   | มีผู้ถือหุ้นและกรรมการร่วมกัน  |
| จำกัด               |   | นีบริการน้ำมันเชื้อเพลิง |   |                        |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| บริษัท ซี แพนเนล จำกัด |   | ผลิตและจำหน่าย      |   | ก                      |
|                    |   |                   |   | รรมการเป็นญาติของกรรมการ |
+--------------------+---+-------------------+---+------------------------+
|                    |   | ผนังคอนกรีตสำเร็จรูป  |   |                        |
+--------------------+---+-------------------+---+------------------------+
|                    |   |                   |   |                        |
+--------------------+---+-------------------+---+------------------------+
| ผู้บริหารที่สำคัญ        |   | -                 |   | บุคคลที่มีอำ               |
|                    |   |                   |   | นาจและความรับผิดชอบในการ |
|                    |   |                   |   |                        |
|                    |   |                   |   | วางแผน สั่งการ           |
|                    |   |                   |   | และควบคุมกิจกรรมต่าง ๆ    |
|                    |   |                   |   | ของบ                   |
|                    |   |                   |   | ริษัทไม่ว่าทางตรงหรือทางอ้อม |
|                    |   |                   |   | ทั้งนี้                    |
|                    |   |                   |   |                        |
|                    |   |                   |   | รวมถึงกรรมการของบริษัท    |
|                    |   |                   |   | (ไม่ว่าจะทำหน้า           |
|                    |   |                   |   | ที่ในระดับบริหารหรือไม่ก็ตาม) |
+--------------------+---+-------------------+---+------------------------+

นโยบายการกำหนดราคาสำหรับแต่ละประเภทรายการมีดังนี้

+--------------------------+---+-----------------------------------------+
| ประเภทรายการ             |   | นโยบายการกำหนดราคา                      |
+--------------------------+---+-----------------------------------------+
| รายได้จากการขายสินค้า /     |   | ราคาตลาดหรือราคาเทียบเคียงกับราคาตลาด       |
| ทรัพย์สิน                   |   |                                         |
+--------------------------+---+-----------------------------------------+
|                          |   |                                         |
+--------------------------+---+-----------------------------------------+
| รายได้จากการให้เช่าและบริการ |   | ราคาตลาดหรือราคาที่ตกลงกันตามสัญญา           |
+--------------------------+---+-----------------------------------------+
|                          |   |                                         |
+--------------------------+---+-----------------------------------------+
| ดอกเบี้ยรับ                 |   | อ้างอิงต้นทุนทางการเงินของผู้ให้กู้               |
|                          |   |                                         |
| เงินปันผลรับ                |   | ตามจำนวนที่ประกาศจ่าย                      |
+--------------------------+---+-----------------------------------------+
|                          |   |                                         |
+--------------------------+---+-----------------------------------------+
| รายได้อื่น                  |   | ราคาตามสัญญา                             |
+--------------------------+---+-----------------------------------------+
|                          |   |                                         |
+--------------------------+---+-----------------------------------------+
| ซื้อสินค้า / น้ำมันรถ / ทรัพย์สิน |   | ราคาตลาดหรือราคาเทียบเคียงกับราคาตลาด       |
+--------------------------+---+-----------------------------------------+
|                          |   |                                         |
+--------------------------+---+-----------------------------------------+
| ค่าเช่าจ่าย                 |   | ราคาที่ตกลงกันตามสัญญา                      |
+--------------------------+---+-----------------------------------------+
|                          |   |                                         |
+--------------------------+---+-----------------------------------------+
| ค่าใช้จ่ายอื่น                |   | อ้างอิงอัตราค่าธรรมเนียมของธนาคารพาณิชย์ /     |
|                          |   | ราคาตลาด                                |
+--------------------------+---+-----------------------------------------+
|                          |   |                                         |
+--------------------------+---+-----------------------------------------+
| ดอกเบี้ยจ่าย                |   | อ้างอิงต้นทุนทางการเงินของผู้ให้กู้หรืออัตราที่ตกลงกัน |
|                          |   |                                         |
| เงินปันผลจ่าย               |   | ตามจำนวนที่ประกาศจ่าย                      |
|                          |   |                                         |
| ค่าตอบแทนผู้บริหารสำคัญ       |   | จำนวนตามที่ตกลงกัน                         |
+--------------------------+---+-----------------------------------------+
|                          |   |                                         |
+--------------------------+---+-----------------------------------------+

2. มาตรการหรือขั้นตอนการอนุมัติรายการระหว่างกันของบริษัทฯ

คณะกรรมการได้ร่วมกันพิจารณาและมีมติเป็นเอกฉันท์ว่า
รายการระหว่างกันกับบุคคลที่อาจขัดแย้งกันในอนาคต
จะต้องผ่านการเห็นชอบจากคณะกรรมการบริษัท
โดยคณะกรรมการตรวจสอบจะต้องเห็นชอบด้วยกับรายการนั้น ทั้งนี้
การอนุมัติการทำรายการระหว่างกันจะคำนึงถึงประโยชน์สูงสุดของบริษัทฯ ความยุติธรรม
ความสมเหตุสมผลของรายการและราคาที่เป็นไปตามราคาตลาด นอกจากนี้
ผู้มีส่วนได้ส่วนเสียหรืออาจขัดแย้งทางผลประโยชน์ในรายการระหว่างกันจะไม่สามารถเข้ามามีส่วนร่วมอนุมัติรายการระหว่างกันในลักษณะดังกล่าวได้
และหากเป็นรายการระหว่างกันที่เข้าข่ายตามข้อบังคับประกาศ คำสั่ง ข้อกำหนด
หรือกฎของตลาดหลักทรัพย์แห่งประเทศไทย บริษัทฯ
จะปฏิบัติตามข้อกำหนดของตลาดหลักทรัพย์แห่งประเทศไทย

3. นโยบายหรือแนวโน้มการทำรายการระหว่างกันในอนาคต

นโยบายการทำรายการระหว่างกันที่จะเกิดขึ้นในอนาคต
จะกำหนดตามลักษณะการค้าทั่วไปโดยอ้างอิงกับราคาและเงื่อนไขตลาดที่เหมาะสมและก่อให้เกิดประโยชน์ต่อบริษัทฯ
โดยกรรมการตรวจสอบจะเป็นผู้ตรวจสอบความจำเป็นและความสมเหตุสมผลของรายการระหว่างกันดังกล่าว
ทั้งนี้
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
คณะกรรมการตรวจสอบสามารถให้ผู้เชี่ยวชาญทางวิชาชีพอิสระหรือผู้สอบบัญชีของบริษัทฯ
เป็นผู้ให้ความเห็นเกี่ยวกับรายการระหว่างกันดังกล่าวเพื่อนำไปใช้ประกอบการพิจารณาอนุมัติรายการระหว่างกันของคณะกรรมการบริษัท
หรือผู้ถือหุ้นตามแต่กรณี